Athens Macedonian News Agency: News in Greek, 15-01-23\n Αντ. Σαμαράς: Ο ΣΥΡΙΖΑ υπονομεύει τη χώρα και το μέλλον της\n Στ. Θεοδωράκης: Είμαστε το κέντρο της αλλαγής\n Θεσμοθετήθηκε η δυνατότητα μετατροπής αυτοκινήτων με πετρέλαιο, σε φυσικό αέριο\nΆλλοι όταν στην Ευρώπη βρέχει χρήματα κρατάνε ομπρέλα. Γιατί ο ΣΥΡΙΖΑ βρήκε ανοησίες τα πακέτα Ντράγκι και Γιούνκερ. Για να πάρουμε την ρευστότητα πρέπει να έχουμε ολοκληρώσει την αξιολόγηση και να κάνουμε την συμφωνία για την επόμενη ημέρα. Εμείς εκεί βρισκόμασταν και θα το τελειώσουμε. Όμως οι άλλοι δεν αναγνωρίζουν ούτε πρόγραμμα ούτε αξιολόγηση, λένε όχι στο πρόγραμμα, όχι στην ρευστότητα, όχι στις επενδύσεις. Λένε όχι στα όνειρα των παιδιών που περιμένουν μέσα από τις επενδύσεις να βρουν δουλειές».\n«Πριν από δυόμισι χρόνια ανέλαβα πρωθυπουργός σε μία χώρα σε βαριά καταιγίδα. Ότι έκανα το έκανα μαζί με τους συνεργάτες μου για έναν λόγο για να έχει ελπίδα η ελληνική νεολαία. Έξω από την χώρα αντιμετώπιζα την καχυποψία όλων και μέσα στην χώρα την υπονόμευση εκείνων που τώρα το παίζουν τιμητές. Δουλέψαμε νύχτα μέρα για να κρατήσουμε την πατρίδα όρθια. Θα μπορούσα και εγώ να τάξω αλλά που θα ήταν η Ελλάδα μετά. Γι αυτό και βήμα βήμα η χώρα στάθηκε στα πόδια της, βάλαμε τα θεμέλια της ανάπτυξης και μίας πραγματικής ελπίδας. Εξαλείψαμε τα ελλείμματα, η ανάπτυξη άρχισε, έρχονται επενδύσεις, η οικονομία παίρνει μπροστά, το εισόδημα αυξήθηκε το τελευταίο τρίμηνο. Η χώρα σταθεροποιείται, αποκαταστήσαμε την αξιοπιστία μας και τώρα τα τίναξαν όλα στον αέρα και έσυραν την χώρα σε εκλογές. Ξαναέφεραν την οικονομική και την πολιτική αβεβαιότητα. Απειλούν να τινάξουν την χώρα στον αέρα. Αλλά το ατύχημα Τσίπρα δεν θα συμβεί δεν τους επιτρέπουμε να μας γυρίσουν πίσω. Οι πιέσεις που μπορούν να ασκηθούν είναι συντριπτικές. Πώς; με το να σταματήσουν την ρευστότητα, αυτό είναι το ατύχημα που δεν πρέπει να συμβεί. Συνέβη στην Κύπρο και υποχρεώθηκαν σε περιορισμούς στην κίνηση κεφαλαίων, δεν μπορούσαν να σηκώσουν χρήματα. Αυτό μπορεί να συμβεί τώρα στην Ελλάδα αλλά δεν θα αφήσουμε εμείς να συμβεί. Δεν έχουν ιδέα τί θα διαπραγματευθούν με ποιόν και πως. Αν η χώρα ζητήσει κι άλλα δανεικά θα του βάλουν κι άλλους όρους. Δεν θα αλλάξει ο ΣΥΡΙΖΑ την Ευρώπη αλλά θα μεταστρέψει όλη την Ευρώπη εναντίον της Ελλάδας. Γι' αυτό την Κυριακή πάμε όλοι στην κάλπη. Μας φέρνουν σε ανάγκη δανεισμού και νέα μνημόνια» ανέφερε ο πρωθυπουργός.\n«Το Ποτάμι είναι ένα κίνημα για την αλλαγή, που θέλει να φέρει σε τάξη όλα τα πράγματα στην Ελλάδα, τα οποία είναι λάθος, χωρίς όμως να καταστρέψει τη χώρα, δεν είναι πολύ κοντά στις φιλελεύθερες ιδέες αλλά δεν είναι και κοντά στους αριστερούς, είναι το κέντρο της αλλαγής», τονίζει ο επικεφαλής του «νέου αστικού» κόμματος, Σταύρος Θεοδωράκης, σε σημερινή συνέντευξή του στην αυστριακή εφημερίδα «Ντερ Στάνταρντ».\nΜεταξύ άλλων επισημαίνει πως το κόμμα του βρίσκεται στις δημοσκοπήσεις στην τρίτη θέση χωρίς να δαπανά χρήματα και χωρίς διαφήμιση στην τηλεόραση, το ραδιόφωνο και τις εφημερίδες και δεν έχει στις τάξεις του κανέναν από αυτούς τους παλιούς πολιτικούς που θα εκμεταλλεύονταν τη δύναμή τους για τη διαφήμιση του κόμματος, που, όπως λέει, έχει μόνο ένα γραφείο για ολόκληρη τη χώρα.\nΣχολιάζοντας τις εικασίες για ενδεχόμενη συμμετοχή του κόμματός του σε κυβερνητικό συνασπισμό με τη Νέα Δημοκρατία ή τον ΣΥΡΙΖΑ, αναφέρει πως προσέγγιση με τη ΝΔ υπάρχει λόγω του ευρωπαϊκού προφίλ της, από την άλλη συμμερίζεται την κριτική του ΣΥΡΙΖΑ στο παλιό πολιτικό σύστημα, αλλά ταυτόχρονα υπάρχει μαζί του το πρόβλημα ότι αυτά που προτείνει οδηγούν τη χώρα πίσω σε παλιές εποχές, ενώ η ΝΔ με την πολιτική της θα αποδυνάμωνε την Ελλάδα, καθιστώντας την «παρία» της Ευρώπης.\nOι όροι και οι προϋποθέσεις μετατροπής αυτοκινήτων με πετρέλαιο, σε φυσικό αέριο καθορίστηκαν με απόφαση που υπέγραψε ο υφυπουργός Υποδομών, Μεταφορών και Δικτύων, Μιχάλης Παπαδόπουλος.\nΗ συγκεκριμένη απόφαση επεκτείνει τη δυνατότητα χρήσης του φυσικού αερίου σε αυτοκίνητα που χρησιμοποιούν ως καύση το πετρέλαιο και κυρίως σε βαρέα οχήματα φορτηγά και λεωφορεία.\n«Με τη ρύθμιση αυτήν εξασφαλίζουμε τη δυνατότητα φθηνότερων μετακινήσεων με αποτέλεσμα τη μείωση κόστους των επιχειρήσεων αλλά και τη χρήση καυσίμου φιλικότερου προς το περιβάλλον», επισημαίνει, μεταξύ άλλων, σε δήλωσή του ο υφυπουργός Μιχάλης Παπαδόπουλος.\nana2html v2.01 run on Friday, 23 January 2015 - 19:30:22 UTC


# 1 στις 3/3/2008\n...αναρωτιωμουν , πως μπορει καποιος να ''δειξε'' σε εναν αλκοολικα.....οτι εχει περασει στην ''απεναντι οχθη''.\nΝα δει οτι πλεον υπαρχει προβλημα....\nΔεν θα ρωτησω πως θα το αντιμετωπησει....αυτο ειναι ενα αλλο μεγαλο θεμα. Αν το δει και το αποδεχτει...τοτε ισως υπαρχουν ελπιδες να μπει στα επομενα δυσκολα....\nσ'ευχαριστω που διαβασατε το μηνυμα μου και αν καποιος θα μπορουσε να με βοηθησει , θα το εκτιμουσα.\nμε τα λογια παντως οχι. αλλα με πραξεις.\nπηγαινε τον μια βολτα και δειξτου πως μπορει να περναει καλα, να χαλαρωνει, να χαμογελαει χωρις αυτο... με μια βολτα στα κεντρα απεξαρτησης απτο αλκοολ..να δει ολους αυτους που καταληγουν... ετσι μια επισκεψη βρε αδερφε...κι ενα χαμογελο αφου βγειτε απο κει..θα το πιασει το νοημα..\nχωρις λογια. εχεις δει τα ανεκδοτα και τις γελοιογραφιες στα περιοδικα που γραφουν απο κατω- χωρις λογια-?\nαυτα εχουν πιο πολυ πλακα..σε κανουν να σκεφτεις..σου μενουν σαν ανεκδοτα.. και δε τα προσπερνας γρηγορα.\nαυτα... χωρις λογια λοιπον...\n# 3 στις 4/3/2008\nΑπό το μέλος EVE-1 - 03/03/08 12:38\n... με μια βολτα στα κεντρα απεξαρτησης απτο αλκοολ..να δει ολους αυτους που καταληγουν... ετσι μια επισκεψη βρε αδερφε...κι ενα χαμογελο αφου βγειτε απο κει..θα το πιασει το νοημα.. ...\nΚαι μετα σ'ενα νεκροταφειο, να δει που καταληγουν...\nΑτομα εξαρτημενα απο ουσιες και αλκοολ, θελουν ειδικη φροντιδα και οχι βολτες...\nΑν καπιοι δεν ξερετε, η δεν μπορειτε, (δεν ειναι κακο) μην περιμενετε να βρειτε συμβουλες απο εδω...\nΠαντως, λιγη αγαπη δεν εβλαψε ποτε κανεναν.\n-Πίνεις όταν νιώθεις θυμό, ένταση, άγχος, θλίψη.\n-Πίνεις για να τονώσεις την αυτοπεποίθησή σου.\n-Ξυπνάς συχνά νιώθοντας «άρρωστος» μετά από μια νύχτα που έπινες.\n-Το ποτό μπαίνει μέσα στις σχέσεις σου με τους άλλους.\n-Έχεις ανάγκη να πίνεις όλο και περισσότερο για να νιώσεις καλά.\n-Σταματάς τις δραστηριότητές σου για να έχεις χρόνο για να πίνεις.\n-Όταν ξυπνάς μετά από μια νύχτα που έπινες, έχεις άγχος και τρέμεις.\n-Πίνεις πάλι για να σταματήσεις αυτή την κατάσταση.\n-Ξεκινάς το ποτό όλο και πιο νωρίς μέσα στη μέρα.\nΠώς μπορείς να ελέγξεις αυτή την κατάσταση;\n-Βάλε σαν στόχο να μειώσεις την ποσότητα του αλκοόλ που καταναλώνεις.\n-Απόφευγε καταστάσεις που σε οδηγούν στο ποτό.\n-Βρες άλλα πράγματα που μπορείς να κάνεις αντί να πίνεις.\n-Μοιράσου με το σύντροφο ή το φίλο σου το στόχο σου, έτσι ώστε να ελέγχετε μαζί την πρόοδό σου.\n-Απευθύνσου στον οικογενειακό σου γιατρό αν έχεις συμπτώματα στέρησης.\nΤο πρώτο βήμα είναι να συνειδητοποιήσεις ότι εσύ έχεις τον έλεγχο της ζωής σου ενώ από την στιγμή που θα αποφασίσεις να το κόψεις, μπορείς να σχεδιάσεις τρόπους με τους οποίους θα εξασφαλίσεις μεγαλύτερα ποσοστά επιτυχίας.\n(Μαρία Ζαννίκου - Ψυχολόγος)\nΚαι κυρίως αγάπη και υπομονή! Συμφωνώ με Marshia\n...με τα λογια παντως οχι. αλλα με πραξεις.\n...Eιναι πραγματικα πολυ δυσκολο ενας τετοιος ανθρωπος να αποδεχθει ...ακομη και μια τετοια βολτα. Δεν βρησκει σκοπιμοτητα, κοινο σημειο με αυτα τα ατομα.\nΗ αρνηση ειναι το μεγαλυτερο προβλημα.\n...η δικαιολογια ετυχε....να με πειραξει το ποτο..., με βρηκε κουρασμενο...και με χαλασε..., η επιμονη οτι ειμαι καλα- κι'ας παραπαταει..., οτι ειμαι νηφαλιος κι'ας μπερδευει τα λογια του...., βολευει πολυ !\nΑσε που βολτες σε μερη που δεν σερβιρουν ποτα....δεν ειναι βολτες.\nναι ρε μαρσιας και στο νεκροταφειο. κι εκει. μια βολτα κι εκει. ειδικη αντιμετωπιση ε? αν δε θελει εκεινος καμια αντιμετωπιση ειδικη δε θα τον φερει στα ισα του, ενα δε θελει αυτος και δε βρει κινητρο δε θα σωθει ποτε. ξεκινας απτα απλα.. ναι αγαπη και βολτα.. και9 κατακηγεις στην... ναι σαυτην στην ειδικη αντιμετωπιση..\nκι εγω σα πιο μικρη αλλα μαλλον πιο ενημερωμενη θα ρθω να σου υποδειξω πως ολα απτην τρυφεροτητα και την αγαπη ξεκινουν. δε μπορεις να τον σουρεις κατευθειαν τον αλλο στα βαθια, θα φοβηθει και θα πνιγει.\n(εξυπακουεται ι συμβουλη του γιατρου αλλα πρωτα στη κοπελα μετα σεκεινον. εκεινος πρεπει να ΤΟ ΘΕΛΕΙ!!)\nΑπό το μέλος EVE-1 - 05/03/08 11:08\n... ναι ρε μαρσιας και στο νεκροταφειο. κι εκει. μια βολτα κι εκει. ειδικη αντιμετωπιση ε? αν δε θελει εκεινος καμια αντιμετωπιση ειδικη δε θα τον φερει στα ισα του, ενα δε θελει αυτος και δε βρει κινητρο δε θα σωθει ποτε. ξεκινας απτα απλα.. ναι αγαπη και βολτα.. και9 κατακηγεις στην... ναι σαυτην στην ειδικη αντιμετωπιση..\nκι εγω σα πιο μικρη αλλα μαλλον πιο ενημερωμενη θα ρθω να σου υποδειξω πως ολα απτην τρυφεροτητα και την αγαπη ξεκινουν. δε μπορεις να τον σουρεις κατευθειαν τον αλλο στα βαθια, θα φοβηθει και θα πνιγει. ...\nΑπλα, πιστευω, οτι αυτοι οι ανθρωπαοι θελουν ειδικη μεταχειρηση...\nΚαμια φορα, οσο αγνες και να ειναι οι προθεσεις, αν δεν το κατεχεις το αντικειμενο... μπορει να κανεις κακο....\nΚι οπως σωστα ειπες, αν δεν το θελει κι αυτος , φωνη βοωντος....\n"Αν το δει και το αποδεχτει...τοτε ισως υπαρχουν ελπιδες να μπει στα επομενα δυσκολα...."\nΕεεμ, εκεί είναι το μεγαλύτερο πρόβλημα. Οπως πολλά, ο αλκοολισμός χωρίζεται σε τρία στάδια. Το τρίτο είναι στάδιο μη επιστροφής.\nΚαι προχωράς προς αυτό με αυτά ακριβώς τα λόγια: "Δεν έχω πρόβλημα αλκοολισμού"...\nΣε όσες μαρτυρίες ανθρώπων που έπιναν έχω διαβάσει/ακούσει λένε ακριβώς αυτό: "Mε έσωσε η παραδοχή ότι έχω πρόβλημα".\nΡίξε μια ματιά στους ανώνυμους αλκοολικούς, θα μάθεις πολλά.\nwww aa-greece gr (αντί κενά, τελεία)\nΚυνήγησέ το. Με αναζήτηση στο δίκτυο θα βρεις τα πάντα.\nΔεν είναι παιχνίδι το ποτό.\nΟποιος φτάνει ως τον πάτο το μπουκάλι, κοντά είναι και ο δικός του...\nΉ κολυμπάς και σώζεσαι ή αφήνεσαι και πνίγεσαι.\nο αλκοολικος τις περισσοτερες φορες αδυνατει να πιστεψει οτι ειναι αλκοολικος\nοτι πινει λιγο περισσοτερο απο τους αλλους\nοτι και οι αλλοι ,πινουν\nοτι μπορει να το σταματησει οποτε αυτος θελει\nκαι διαφορα αλλα κουραφεξαλα\nθα σου ελεγα να συμβουλευτεις ΟΧΙ ΨΥΧΟΛΟΓΟ αλλα τους "ανωνυμους αλκοολικους"\nειναι οι καλυτεροι στο θεμα αυτο και μπορουν να βοηθησουν ΕΣΕΝΑ πως να συμπεριφερθεις .\nτωρα οσο για το προσωπο που ενδιαφερεσε\nδυστυχως η μονη σωτηρια ειναι να αποφασισει ο ιδιος ,οτι θελει βοηθεια\n# 10 στις 7/3/2008\nΠιστευω οτι σωστα εντωπισατε ....την αρνηση ενος τετοιου ανθρωπου και την σπουδαιοτητα της αποδοχης του προβληματος.\nεκει αλλωστε εστιαζω κι'εγω τα πιο δυσκολα σημεια.\nεκτιμω την συμμετοχη σας στο προβληματισμο μου και ειμαι ανοιχτη να ακουσω και να ασπαστω τις αποψεις σας......που πραγματικα ειναι ευστοχες.\n# 11 στις 7/3/2008\nΒρεθηκα αντιμετωπη με το θεμα δυο φορες στη ζωη μου,απο διαφορετικη θεση καθε φορα,και σταθηκε πιο δυνατο απο τις καλες μου προθεσεις και τις δυο.\nΧωρις να μπω σε λεπτομερειες,δε θελω και δε χρειαζεται,αποκομισα το εξης.\nΤο προβλημα εγινε αντιληπτο απο τα ιδια τα ατομα οταν ειχαν πιασει πατο και ειχαν μεινει για χρονια εκει.Εχασαν δουλεια,φιλους,παρεες...ειχαν μονο το ποτο.Αυτο βεβαια που τα εκανε να ζητησουν βοηθεια ηταν οταν η υγεια τους δεν αντεχε αλλο...\nΜε πολυ κοπο ξανααντικρυσαν τη ζωη νηφαλιοι,χωρις το δεκανικι που ειχαν για χρονια.Αρχισαν βημα βημα να την ξανακερδιζουν και ενιωθαν περηφανοι για το αλμα απο το θανατο στη ζωη,και δικαιως.\nη αληθινη ζωη τους εφερε καποιες αναποδιες...\nΞεχασαν τους κοπους,την περηφανια που ενιωθαν για τη μαγκια να κερδισουν τη ζωη,και ξανα στην ξεφτιλα.\nΣιγουρα οι δικες μου εμπειριες ΔΕΝ ειναι ο κανονας.Υπαρχουν εκει εξω μαγκες που τον νικησανε αυτο το διαολο.Απλα πιστευω πως και αυτοι ακομη θελουν απο τους δικους τους ανθρωπους ισοβιως ειδικη μεταχειριση.Ειναι μια ατιμη ΑΡΡΩΣΤΙΑ...\nΜία πρόταση που ίσως να πείσει το 'άρρωστο' άτομο για το οποίο μιλάμε το πείσει πως όντως το πρόβλημα είναι υπαρκτό.\nΑν είναι δυνατόν, βιντεοσκόπησε τον με κάμερα την ώρα που έχει πιεί και είναι εκτός ελέγχου.\nΔείξε του μετά από 1-2 ημέρες το αποτέλεσμα.\nΤα άτομα που πίνουν δεν θυμούνται τίποτα μετά παρά λένε: Ελα μωρέ, ήπια λίγο, κοιμήθηκα, δεν υπάρχει πρόβλημα.\nΙσως, εάν δουν τον εαυτό τους τι έκαναν και δεν το θυμούνται να σοκαριστούν.\nΚαι όπως ο φίλος marshias είπε, ΑΓΑΠΗ.\nΤέτοια άτομα, είναι ευαίσθητα και συναισθηματικά. Και αυτό το ξέσπασμα ένα δηλώνει: Τάση να βγάλουν απωθημένα για αδικίες εναντίον του, για πράγματα που οι άλλοι δεν μπορούν να καταλάβουν για εκείνους.\nΑλλά επειδή πολλές φορές είναι δύσκολο, εκδικούνται τον εαυτό τους τον ίδιο.\nΤο απωθημένο το στρέφουν μέσα τους.\nΤο καλύτερο θα ήταν να απευθυνθείς σε ειδικές ομάδες απεξάρτησης. Γίνονται διάφορες συναντήσεις με όλη την οικογένεια του αλκοολικού, διότι όλοι πρέπει να είναι συνειδητοποιημένοι και να βοηθήσουν στην απεξάρτηση. Στις συναντήσεις υπάρχουν και πρώην εξαρτημένοι, ψυχολόγοι, αλλά και άλλοι εξαρτημένοι ώστε ο ένας να βοηθάει τον άλλον. Επίσης υπάρχουν ψυχίατροι που δίνουν φάρμακα για να μειώσουν το στερητικό σύνδρομο.\nΔεν είναι απλή υπόθεση η απεξάρτηση από το αλκοόλ. Απαιτεί συντονισμένη προσπάθεια.\ngia na pini exi provlima allou tipou...\n# 15 στις 8/3/2008\nΜερικά κέντρα απεξάρτησης κάνουν καλή δουλειά αλλά πρέπει να είναι αποφασισμένος όποιος πάει εκεί.\nΜιά πιό πρακτική λύση είναι αρχικά να πίνει μόνο κρασί, που τον βοηθά να θυμάται πράγματα αντί των άλλων ποτών που τον βοηθάνε να ξεχάσει. Ετσι πιθανίν να σθνειδητοποιήσει το πρόβλημά του και μετά να το λύσει\n# 16 στις 12/3/2008\n# 17 στις 13/3/2008\nτο ποτό είναι η χειρότερη μορφή εθισμού\nπροσωπικά πιστεύω ότι ο ίδιος ξέρει καλά ότι έχει πρόβλημα..\nαν είναι αλκοολικός και ξυπνάει το πρωί και πίνει αλκοόλ, αντί για γάλα..ε!\nδεν μπορεί να μην ξέρει ότι δεν είναι φυσιολογικό αυτό..\nόπως όλοι οι εθισμένοι σε κάτι, γίνονται χειριστικοί και δεν παραδέχονται ότι έχουν προβλημα..\nστην θέση σου θα πήγαινα να ρωτήσω έναν ειδικό, αλλά αυτό που θα σου έλεγαν σε μια μονάδα απεξάρτησης, είναι ότι πρέπει πρώτα να θέλει ο ίδιος..\n# 18 στις 13/3/2008\n.......προβληματα αλλου τυπου;\nΟλοι μας αντιμετωπιζουμε προβληματα και δυσκολιες στην ζωη και ο καθενας απο μας ψαχνει τροπους να τα ξεπερνα....οταν δεν μπορει να τα λυσει.\nΝα τα βελτιωσει, να τα ξεπερασει, να μικραινει το μεγεθος τους ή να μαθει να ζει μαζι τους.\nΑυτοι οι ανθρωποι ομως δεν μπορουνα να κανουν τα παραπανω, γιατι δημιουργουν αλλα μεγαλυτερα απο το ποτο και κυριως μπαινουν σε ενα φαυλο κυκλο που τους αφαιρει καθημερινα δυναμη και διαθεση.\nΤους καθυστα ανικανους να ''συγκεντρωθουν'' στο οτιδηποτε , ευκολο ή μη, γνωστο ή αγνωστο , απαραιτητο ή οχι.\nΣτο τελος τα δικα τους προβληματα φανταζουν ''βουνο'' και κανουν εμας τους ''εξω'' να πιστευουμε πως <<κατι πιο''δυσκολο'' κρυβεται απο πισω>>.\nΔεν ειναι παντα ετσι ομως. Αλλα , ακομη κι'αν ειναι.....γι΄'αυτα τα ατομα , το ποτο ειναι η μοναδικη λυση χαλαρωσης και ηρεμιας και καμμια αλλη ''οδο'' δεν γινεται αποδεκτη -τουλαχιστον ευκολα- στα τυχον προβληματα που αντιμετωπιζουν.\n.....η ιδεα της ψυχαναλυσης , της συμβουλης ενος ειδικου, η οποια εκφραση βοηθειας απο καποιον ''ικανο'' να βοηθησει......φανταζει περητη και ανοφελη.\nΑλλωστε απο τα πρωτα κιολας προβληματα , η λυση -εστω και εν γνωση τους :προσωρινη- ηταν η χαλαρωση με ενα ποτο ....ενα δευτερο ...κοκ και οταν αυτο γινεται καθημερινα....επι χρονια....για καθε ειδους προβλημα....τοτε πραγματικα ειναι σαν να εχεις πεσει για τα καλα στην ''παγιδα'' που πολλοι αναφερουν : < εχω προβληματα και πινω.....ή πινω γιατι εχω προβληματα> .\nΟταν ειδικα υπαρχει και ''κληρονομικοτητα'' ( που εδω δεν ξερω αν ισχυει γονιδιακια ή ως τροπος ανατροφης και βιωματος) , τοτε ολα ειναι πιο δυσκολα.\nΕιναι μεσα σε μια δυνη ....που τους οδηγει στην λυση του ποτου .....που στο τελος πολλες φορες καταληγει σε ''μεγαλη αρρωστεια'' ............''αρρωστεια που δεν προσβαλει μονο τους ιδιους αλλα εχει και επιπτωσεις και στους γυρω τους, αφου κι'αυτοι βιωνουν οχι και τοσο ευχαριστες καταστασεις.\n# 19 στις 13/3/2008\nΑν το δει και το αποδεχτει..\nεδω ειναι ολο το προβλημα.\nΘεωρω την επισκεψη σε ειδικο το πρωτο και μονο βημα μετα την\nαποδοχη του προβληματος και μετα (με τη συμφωνη γνωμη του γιατρου)\nτην εισοδο του σε ομαδες απεξαρτησεισ με αλλα ατομα που αντιμετωπιζουν το ιδιο προβλημα.\nProcess time: 0.0437889 secs. Queries: 18 Memory: 6291456 v6_common_layout_singlecol,


Trotec Rayjet 50 – Atlas Digital\nTrotec – Rayjet 50\nένα προσιτό επαγγελματικό laser κοπής/χάραξης\nΤο Rayjet 50 είναι ένα προσιτό επαγγελματικό laser κοπής/χάραξης. Το λογισμικό του είναι εύχρηστο και πολύ εύκολο στην εκμάθησή του επιτρέποντας τόσο σε αρχάριους όσο και σε έμπειρους χρήστες να πραγματοποιήσουν χαράξεις, κοπές και σημάνσεις σε υλικά όπως ξύλο, χαρτί, ύφασμα, πλαστικό και ανοδιωμένο αλουμίνιο, πολύ γρήγορα και εύκολα.\nΤο Rayjet 50 είναι κατάλληλο για χάραξη και κοπή ξύλου, πλαστικού, δέρματος, χαρτιού και πολλών άλλων υλικών. Τυπικές εφαρμογές περιλαμβάνουν σήμανση, χάραξη επάθλων, δημιουργία σφραγίδων, κατασκευή πρωτοτύπων και προσωποποίηση διαφημιστικών αντικειμένων.\nΜε το λογισμικό Rayjet Commander τα αρχεία σας στέλνονται από το πρόγραμμα γραφικών απευθείας στο laser. Απλά επιλέξτε τον τύπο και το πάχος του υλικού από τη βάση δεδομένων και ξεκινήστε τη διαδικασία χάραξης.\nΕλάχιστo Kόστος Συντήρησης\nΧάρη στη συμπαγή κατασκευή του, το Rayjet εκτός από καθαρισμό δεν απαιτεί καμμία άλλη συντήρηση,\nΓνωριστε περισσοτερα για τo Rayjet 50


Σάββατο, 10 Ιουλίου 2021 20:57\nΓια τις επιπτώσεις που θα έχει το μεγάλο φράγμα του Νείλου στην υδροδότηση του ποταμού στις κατάντη χώρες, Σουδάν και Αίγυπτο, μίλησε στο Data Project και το CNN Greece, o καθηγητής Διαχείρισης Υδάτινων Πόρων κ. Χάνι Σεουιλάμ. Ο κ. Σεουιλάμ είναι διευθυντής του τμήματος Υδρολογικών Αλλαγών της UNESCO και καθηγητής στα πανεπιστήμια του Άαχεν και του Αμερικανικού Πανεπιστημίου του Καΐρου.\nΟ κ. Σεουιλάμ επιχειρεί να καταδείξει με επιστημονικά δεδομένα, τόσο τις επιπτώσεις του φράγματος στη χρήση και οικονομία του νερού, όσο και στο τι μπορεί να σημάνει για το Σουδάν και την Αίγυπτο, που ήδη βρίσκονται στο όριο της «φτώχειας νερού». Μια πιθανή περαιτέρω μείωση του νερού της κυρίως λεκάνης του Νείλου, θα έχει σοβαρές επιπτώσεις στην οικονομία και παράλληλα θα υποχρεώσει μεγάλους αριθμούς πολιτών σε εσωτερική -και όχι μόνο- μετανάστευση, όπως επισημαίνει ο καθηγητής.\nΤο GERD και ο τρόπος με τον οποίο δημιουργήθηκε (χωρίς προηγούμενο συμβιβασμό μεταξύ των χωρών που διέρχεται ο ποταμός), είναι ένα έργο, με πιθανές κοινωνικοοικονομικές, περιβαλλοντικές και πολιτικές διαστάσεις, όπως πολλοί ισχυρίζονται. Ποιες θα είναι οι περιβαλλοντικές και κοινωνικοοικονομικές συνέπειες για την Αίγυπτο;\nΟ αιθιοπικός λαός χρηματοδότησε το GERD με τους περιορισμένους πόρους του, με την ελπίδα ότι θα μπορούσε να δημιουργήσει προβλεπόμενη ηλεκτρική ισχύ τουλάχιστον 6.000 μεγαβάτ. Η οικονομική σκοπιμότητα αυτού του υπερμεγέθους φράγματος είναι αμφιλεγόμενη, διότι έχει πολύ χαμηλή απόδοση όσον αφορά την παραγωγή υδροηλεκτρικής ενέργειας σε σύγκριση με το μέγεθός του.\nΔεν είμαι ο μόνος που τονίζει αυτό το γεγονός. Κι άλλοι εμπειρογνώμονες, όπως ο καθηγητής μηχανολόγων μηχανικών του Κρατικού Πανεπιστημίου του Σαν Ντιέγκο, Ασουάφ Μπεγιένε, συμφώνησαν ότι το GERD είναι υπερβολικά μεγάλο και δεν θα είναι σε θέση να παράγει την ποσότητα ενέργειας που έχει ανακοινωθεί δημόσια ή ακόμη και το ήμισυ αυτής.\nΕπιπλέον, η κυβέρνηση της Αιθιοπίας έχει αποφύγει, σε διαφορετικούς χρόνους κατά τη διάρκεια των διαπραγματεύσεών της με τις χώρες διέλευσης του Νείλου, να δεσμευθεί ώστε να αποφευχθούν οι περιβαλλοντικές και κοινωνικοοικονομικές επιπτώσεις του φράγματος.\nΠρόκειται για μια τυπική προσέγγιση που ακολουθεί η Αιθιοπία για την κατασκευή φραγμάτων. Παράδειγμα, το φράγμα Gibe III που χτίστηκε στον ποταμό Όμο και κατέστρεψε το οικοσύστημα στη λίμνη Τουρκάνα στην Κένυα. Η UNESCO συμπεριέλαβε το 2018 τη λίμνη Τουρκάνα στον κατάλογο των φυσικών μνημείων παγκόσμιας κληρονομιάς που βρίσκονται σε κίνδυνο για αυτόν τον συγκεκριμένο λόγο. Μπορούμε να δώσουμε άλλα παραδείγματα αντιμετώπισης διασυνοριακών ποταμών. Πρόσφατα, ο πρωθυπουργός της Αιθιοπίας ανακοίνωσε την κατασκευή 100 φραγμάτων τον επόμενο χρόνο, χωρίς να αναφερθεί σε συζητήσεις με γειτονικές χώρες. Δυστυχώς, ο διεθνής νόμος για τα διασυνοριακά ποτάμια δεν σημαίνει τίποτα για τις κυβερνήσεις στην Αιθιοπία.\nΟρισμένοι υποστηρίζουν ότι τα φράγματα δεν καταναλώνουν νερό. Από τη στιγμή που θα γεμίσει το φράγμα, το νερό θα συνεχίσει να ρέει κανονικά στο ποτάμι. Ποιά είναι η γνώμη σας?\nΑυτό δεν είναι αλήθεια. Δεν πρόκειται για το σώμα του φράγματος που καταναλώνει νερό. Πρόκειται για τον ταμιευτήρα του φράγματος, που θα είναι μεγαλύτερος από την πόλη του Λονδίνου. Το GERD θα αποθηκεύσει νερό σε έκταση 1.800 τετραγωνικών χιλιομέτρων με αποτέλεσμα τεράστιες απώλειες εξάτμισης και διαρροής.\nΑυτά τα δισεκατομμύρια κυβικά μέτρα θα μειώσουν περαιτέρω το πολύ περιορισμένο μερίδιο νερού της Αιγύπτου και του Σουδάν. Η πιθανή μείωση του νερού του Νείλου που ρέει στην Αίγυπτο, έρχεται σε μια στιγμή που η χώρα πέφτει σημαντικά κάτω από το όριο της φτώχειας του νερού και πλησιάζει το όριο της απόλυτης έλλειψης.\nΤο όριο της φτώχειας του νερού ξεπερνιέται όταν το διαθέσιμο μερίδιο γλυκού νερού ανά άτομο είναι 1.000 κυβικά μέτρα νερού κάθε χρόνο. Η Αίγυπτος πλησιάζει το όριο των 500 κυβικών μέτρων ανά άτομο (ανά έτος). Μια επιπλέον έλλειψη νερού που θα προκληθεί από το GERD θα διευρύνει αυτό το κενό.\nΕάν το φράγμα γεμίσει σε 10 έως 20 χρόνια, όπως θα ήθελε πιθανά η Αίγυπτος, θα εξακολουθούσε να υπάρχει πρόβλημα;\nΗ Αίγυπτος δεν όρισε ποτέ συγκεκριμένο αριθμό ετών. Η Αίγυπτος από την πρώτη μέρα της διαπραγμάτευσης ζητά μια επιστημονική λύση που συνδέει την πλήρωση με τις υδρολογικές συνθήκες του ποταμού.\nΑυτό σημαίνει, όταν υπάρχει υψηλή πλημμύρα και η ροή υπερβαίνει τον μέσο όρο (υγρό έτος), η Αιθιοπία μπορεί να επιταχύνει τη διαδικασία πλήρωσης και να πάρει περισσότερο νερό, ακόμη περισσότερο από αυτό που σχεδιάζει να παίρνει κάθε χρόνο.\nΩστόσο, όταν υπάρχει ξηρασία και η ροή είναι πολύ κάτω από το μέσο όρο (ξηρό έτος), η Αιθιοπία πρέπει να επιβραδύνει την πλήρωση (να μειώσει την ποσότητα του νερού που κόβεται για να γεμίσει το φράγμα).\nΠηγή: Twitter, @Ethiopianhidase\nΑυτό το αιγυπτιακό αίτημα υποστηρίζεται από την επιστημονική κοινότητα παγκοσμίως. Η επιλογή αυτή, θα μπορούσε να επιτρέψει στην Αιθιοπία να γεμίσει από το φράγμα ταχύτερα από οποιεσδήποτε προσδοκίες, εάν η ροή είναι υψηλή για τα επόμενα χρόνια. Αλλά προστατεύει επίσης τη ζωή των ανθρώπων στις κατάντη χώρες, σε περίπτωση ξηρασίας ή παρατεταμένης ξηρασίας, όπως η ξηρασία της δεκαετίας του '80.\nΕάν μια τέτοια ξηρασία υπάρξει ξανά κατά τη διάρκεια της πλήρωσης σύμφωνα με το τρέχον σχέδιο της Αιθιοπίας, θα υπάρξουν καταστροφικές επιπτώσεις για την Αίγυπτο και το Σουδάν. Η Αίγυπτος θέλει απλώς να έχει μια εγγύηση και να υπογράψει συμφωνία για να διασφαλίσει ότι εάν συμβεί αυτό, η Αιθιοπία θα επιβραδύνει την πλήρωση.\nΔεν νομίζετε ότι η Αιθιοπία έχει το δικαίωμα να χρησιμοποιεί το νερό της; Ποια θα ήταν η καλύτερη λύση για τη χρήση του Νείλου από όλες τις χώρες;\nΑντιτίθεμαι στον όρο «το νερό της». Πρόκειται για ένα διασυνοριακό ποτάμι που ανήκει σε τρεις χώρες όταν μιλάμε για τον Γαλάζιο Νείλο και έντεκα χώρες όταν μιλάμε για ολόκληρη τη λεκάνη. Δεν μπορώ να πω επίσης ότι πρόκειται για νερό της Αιγύπτου ή του Σουδάν. Αυτή είναι η διεθνής νομοθεσία για τα διασυνοριακά ποτάμια.\nΕπίσης, η άποψη, σύμφωνα με την οποία η Αίγυπτος και το Σουδάν μοιράζουν το νερό και το μερίδιο της Αιθιοπίας είναι μηδενικό είναι παραπλανητική και τεχνικά λανθασμένη. Η Αιθιοπία έχει πολλά έργα άρδευσης στον Γαλάζιο Νείλο με τα οποία αφαιρεί το νερό και έχει πολλά άλλα φράγματα στους παραπόταμους που γεμίζουν από τον Νείλο.\nΗ Αιθιοπία παίρνει 936 δισεκατομμύρια κυβικά μέτρα νερό κάθε χρόνο και αυτό την καθιστά τον μεγαλύτερο εξαγωγέα κρέατος στην Αφρική και τον δεύτερο μεγαλύτερο εξαγωγέα καφέ παγκοσμίως.\nΤο νερό της βροχής, που αποκαλούμε «πράσινο νερό», υπολογίζεται επίσης στο μερίδιο νερού των διασυνοριακών ποταμών. Είναι απολύτως παραπλανητικό να μιλάμε για μερίδιο νερού σε μια λεκάνη διαιρώντας μόνο το νερό που ρέει στο ποτάμι. Η Αιθιοπία έχει επίσης τεράστιες ποσότητες ανανεώσιμων υπόγειων υδάτων. Από την άλλη πλευρά, η Αίγυπτος έχει μόνο τον ποταμό Νείλο που παρέχει το 97% των ανανεώσιμων πόρων της. Παρόλα αυτά, κανένας στην Αίγυπτο δεν αντιτάχθηκε στο δικαίωμα της Αιθιοπίας να χρησιμοποιεί το νερό, αλλά απλά ζητά να ακολουθηθεί το διεθνές δίκαιο.\nΠοιο είναι το πρόβλημα του σεβασμού των νόμων; Χρησιμοποιήστε το νερό για υδροηλεκτρική ενέργεια, διότι είναι αλήθεια ότι η Αιθιοπία χρειάζεται ενέργεια, αλλά χωρίς να προκαλέσει αυτό σημαντική ζημιά στην Αίγυπτο και το Σουδάν. Και οι δύο χώρες αποδέχτηκαν ότι θα υποστούν μια ζημιά, αλλά δεν μπορούν να ανεχθούν μια σημαντική ζημιά.\nΟι πολιτικοί της Αιθιοπίας και οι κυβερνητικοί αξιωματούχοι υπόσχονται μόνο στα μέσα μαζικής ενημέρωσης ότι δεν θα προκαλέσουν σημαντική βλάβη, αλλά όταν τους ζητάτε να υπογράψουν μια «δεσμευτική συμφωνία με σαφή μηχανισμό επίλυσης διαφορών», διαφεύγουν, ακριβώς όπως συνέβη στις διαπραγματεύσεις της Ουάσιγκτον τον Φεβρουάριο του 2020.\nΠιστεύετε ότι το φράγμα θα μπορούσε να υπονομεύσει την ασφάλεια στην περιοχή; Βλέπετε τη διπλωματική σύγκρουση να εξελίσσεται σε στρατιωτική αντιπαράθεση;\nΝαι, οι συνέπειες του φράγματος μακροπρόθεσμα θα υπονομεύσουν σίγουρα την ασφάλεια ολόκληρης της περιοχής και πολλές χώρες θα επηρεαστούν σημαντικά, όχι μόνο η Αίγυπτος και το Σουδάν. Η δεύτερη προσπάθεια πλήρωσης του ταμιευτήρα μπορεί να φέρει το εσφαλμένο συμπέρασμα ότι δεν προκλήθηκε κανένα πρόβλημα αν και εφόσον ολοκληρωθεί. Αλλά αυτό δεν είναι σωστό, επειδή ο αντίκτυπος είναι μακροπρόθεσμος.\nΈνα σαφές παράδειγμα για τους επιστήμονες, είναι ο αντίκτυπος που έχει η έλλειψη νερού στην Αίγυπτο, στη μετανάστευση. Έχουμε χωριά από τα οποία οι περισσότεροι νέοι μετανάστευσαν και εγκατέλειψαν τη γεωργία, λόγω έλλειψης νερού.\nΜετανάστευσαν στο Κάιρο ή σε άλλες μεγάλες πόλεις χωρίς να πληρούν τις προϋποθέσεις για την αγορά εργασίας. Άλλοι μετανάστευσαν παράνομα στην Ελλάδα, την Κύπρο, την Ιταλία (γενικά στη Βόρεια Μεσόγειο). Φανταστείτε τι θα συμβεί αν η Αίγυπτος χάσει αρκετά δισεκατομμύρια κυβικά μέτρα νερού. Πρέπει να γνωρίζουμε ότι η μείωση της διαθεσιμότητας νερού κατά μόλις ένα δισεκατομμύριο κυβικά μέτρα στο Ασουάν (ποσότητα που είναι πολύ χαμηλότερη από τα περισσότερα σενάρια γεμίσματος και πρόβλεψης λειτουργίας του GERD) θα οδηγήσει σε απώλεια γεωργικής παραγωγής ύψους 430 εκατομμυρίων δολαρίων και περίπου 1,2 εκατομμυρίων στρεμμάτων γεωργικής γης, καθώς και αύξηση των εισαγωγών γεωργικών προϊόντων κατά 2,2%. Επιπλέον, 290.000 οικογένειες θα χάσουν το εισόδημά τους, γεγονός που θα αυξήσει την πιθανότητα μετανάστευσης και εκτοπισμού ανθρώπων σε γειτονικές χώρες, θα δημιουργήσει περισσότερη αστάθεια και πιθανώς θα επιδεινώσει την απειλή της τρομοκρατίας, από την οποία ήδη υποφέρει η περιοχή.\nΠιστεύετε ότι η Αιθιοπία δεν έδειξε διάθεση συμβιβασμού στις διαπραγματεύσεις; Εάν ναι, γιατί;\nΗ Αιθιοπία δεν θέλει δεσμευτική συμφωνία. Θέλει λευκή επιταγή από τις κατάντη χώρες με βάση ασαφείς και φιλικές υποσχέσεις και χωρίς κανένα μηχανισμό επίλυσης διαφορών. Κάθε φορά, που οι χώρες φθάνουν σε μια απτή συμφωνία, η Αιθιοπία επαναφέρει τη διαδικασία της Ουάσιγκτον. Αφού κατέληξαν σε μια πολύ λεπτομερή συμφωνία οι διαπραγματευτές των τριών χωρών, οι Αιθίοπες ακύρωσαν το ταξίδι τους στην Ουάσινγκτον για να ολοκληρώσουν τις τελικές λεπτομέρειες και να τη θέσουν στους ηγέτες για να την υπογράψουν. Και πάλι, η Αιθιοπία δεν ευνοεί μια δεσμευτική συμφωνία, επειδή θέλει ελεύθερα τον έλεγχο των υδάτων τώρα και στο μέλλον χωρίς καμία δέσμευση προς τις κατάντη χώρες. Η λογική «το νερό και το φράγμα μας» που παραβιάζει το διεθνές δίκαιο και καταστρέφει τις σχέσεις γειτονίας μπορεί να οδηγήσει σε βία και αστάθεια σε ολόκληρη την περιοχή και πέραν αυτής.\nΔείτε εδώ το αφιέρωμα του Data Project στο Μεγάλο Φράγμα για την Αναγέννηση της Αιθιοπίας και τις διαμάχες που προκαλεί.\nΔημοσιεύθηκε στο CNN Greece 10 Ιουλίου 2021\nMore in this category: « Τιμού Ρόος: Η εκπαιδευτική διαδικασία μπορεί να κερδίσει πολλά από την τεχνητή νοημοσύνη ΕΛΒΟ: Η επανεκκίνησή της «ανάσα» για τις θέσεις εργασίας στη Βόρεια Ελλάδα »


Η Κόνι Μεταξά τα «έσπασε» με τον σύντροφό της στον μπαμπά Λε-Πα - News Facts\nΑρχική ΚΕΛΑΡΙΕΣ Η Κόνι Μεταξά τα «έσπασε» με τον σύντροφό της στον μπαμπά Λε-Πα\nΛευτέρης Πανταζής και Θέμης Αδαμαντίδης τα… σπάνε κάθε Παρασκευή και Σάββατο στο North Live Stage.\nΈτσι, η Κόνι Μεταξά δεν θα μπορούσε να μην επισκεφτεί το νυχτερινό κέντρο όπου εμφανίζεται ο πατέρας της! Δεν ήταν όμως μόνη, μια και στο πλευρό της είχε και τον σύντροφό της Μάριο Καπότση! Μάλιστα, ήταν τέτοια η χαρά του Λε-Πα, που αφιέρωσε στην Κόνι την επιτυχία του «Πόσο μου λείπεις πόσο», αλλάζοντας όμως τον στίχο σε «Πόσο μου έλειπες πόσο, να βγάλω να πληρώσω τα χρέη της καρδιάς, αφού τώρα πια με αγαπάς»!\nΕκείνη τη στιγμή, μπαμπάς και κόρη ξέσπασαν σε κλάματα, με τον δημοφιλή λαϊκό τραγουδιστή να μην μπορεί να συνεχίσει το τραγούδι από το δάκρυ που έριχνε, εισπράττοντας το θερμό χειροκρότημα των θαμώνων του κέντρου!\nΣτη συνέχεια, και αφού ο Λευτέρης συνήλθε από το κλάμα, της έδωσε το μικρόφωνο, εκείνη είπε τη νέα της επιτυχία «Αμάν» και έγινε χαμός! Και ο γαμπρός όμως δεν έμεινε χωρίς αφιέρωση, μια και ο Πανταζής κοιτώντας τον άρχισε να τραγουδά «Το ωραιότερο πλάσμα για εσένα είναι η Κόνι»!\nΠροηγούμενο άρθροΕρωτευμένη ξανά η Κάτια Ταραμπάνκο – Αυτός είναι ο σύντροφός της\nΕπόμενο άρθροΗ Κόνι Μεταξά τα «έσπασε» με τον σύντροφό της στον μπαμπά Λε-Πα


ΣΥΡΙΖΑ Ηλείας: Για τη δημόσια υγεία μόνο χειροκροτήματα! | "Ενδείξεις-Αποδείξεις"\nΣΥΡΙΖΑ Ηλείας: Για τη δημόσια υγεία μόνο χειροκροτήματα!\nΟ διοικητής της 6 ης ΥΠΕ σε πρόσφατη συνέντευξη σε τοπικό μέσο ενημέρωσης απέφυγε εντέχνως να μιλήσει για τις τεράστιες ελλείψεις γιατρών...\nΟ διοικητής της 6 ης ΥΠΕ σε πρόσφατη συνέντευξη σε τοπικό μέσο ενημέρωσης απέφυγε εντέχνως να μιλήσει για τις τεράστιες ελλείψεις γιατρών στις νοσηλευτικές μονάδες της Ηλείας. Είναι αποκαλυπτικό πάντως ότι επεσήμανε, έστω και έμμεσα, την ευθύνη του υπουργείου Υγείας. Στη Βουλή ο υπουργός Υγείας ουσιαστικά δεν απάντησε σε σχετική ερώτηση του βουλευτή Ηλείας του ΣΥΡΙΖΑ.\nΠεριορίστηκε σε γενικόλογες αναφορές, δεν παρουσίασε κανένα χρονοδιάγραμμα για την ολοκλήρωση των δρομολογημένων από την κυβέρνηση του ΣΥΡΙΖΑ προσλήψεων και δεν εξήγησε γιατί απουσιάζει η Ηλεία από την πρόσφατη προκήρυξη για μόνιμο ιατρικό προσωπικό. Δεν απάντησε, επίσης, γιατί δεν προχωράει η δημιουργία Μονάδας Ψυχοκοινωνικής Αποκατάστασης στην Κρέστενα, που είχε δρομολογήσει η κυβέρνηση του ΣΥΡΙΖΑ.\nΕίναι, επίσης, ενδεικτικό ότι στην πρόσφατη προκήρυξη 1209 θέσεων μόνιμου λοιπού προσωπικού (6Κ/2020) στα νοσοκομεία της χώρας, η Ηλεία λαμβάνει μόλις 3 θέσεις και μάλιστα χωρίς θέση νοσηλευτή! Φυσικά όλοι δήλωσαν ότι τα νοσοκομεία της Ηλείας είναι έτοιμα να αντιμετωπίσουν ένα πιθανό δεύτερο κύμα πανδημίας. Δυστυχώς η αλήθεια είναι διαφορετική. Εξήγγειλαν την ανάπτυξη 13 κλινών ΜΕΘ για Covid-19 στη Νοσηλευτική Μονάδα Πύργου.\nΜε ποιους γιατρούς θα λειτουργήσουν αυτές οι κλίνες; Αγνοούν ότι οι 4 ειδικευμένοι γιατροί της Μονάδας καλύπτουν οριακά, με υπεράνθρωπες προσπάθειες, την αδιάκοπη λειτουργία των 6 κρεβατιών; Τα υπόλοιπα 7 κρεβάτια πώς θα λειτουργήσουν;\nΟι γιατροί των νοσοκομείων μας αντί να αυξάνονται διαρκώς μειώνονται. Επίκεινται νέες αποχωρήσεις λόγω συνταξιοδότησης και επικουρικοί γιατροί προτιμούν να διοριστούν σε μόνιμες θέσεις σε νοσοκομεία εκτός Ηλείας, καθώς οι διαδικασίες πρόσληψης γιατρών από παλαιότερες προκηρύξεις έχουν βαλτώσει «επιλεκτικά» για τα νοσοκομεία της Ηλείας. Έτσι, οι γιατροί που προηγούνται στις λίστες μεταπηδούν σε νοσοκομεία άλλων περιοχών, όπου εκεί οι διαδικασίες προχωρούν.\nΟι κλινικές στα νοσοκομεία μας έρχονται, η μία μετά την άλλη, σε οριακή κατάσταση. Ήδη η δραματική έλλειψη παθολόγων οδηγεί στην άκρως επικίνδυνη νοσηλεία ασθενών σε Πύργο και Αμαλιάδα χωρίς φυσική παρουσία ειδικευμένου Παθολόγου, ενώ σοβαρότατα προβλήματα θα υπάρξουν σύντομα και σε άλλες ειδικότητες.\nΕκτός αν επιταχυνθούν οι διαδικασίες για τις θέσεις που έχουν δρομολογηθεί από την κυβέρνηση του ΣΥΡΙΖΑ και αν προκηρυχθούν οι θέσεις για την Ηλεία που, άγνωστο γιατί, δεν «χώρεσαν» στην πρόσφατη προκήρυξη του Υπουργείου Υγείας. Η εικόνα, λοιπόν, είναι πολύ διαφορετική από αυτή που περιγράφουν η κυβέρνηση και τα παπαγαλάκια της.\nΟι πολίτες έδειξαν υπευθυνότητα και τήρησαν τα μέτρα που πρότειναν οι υγειονομικές αρχές στη διάρκεια της καραντίνας.\nΟ ΣΥΡΙΖΑ «έβαλε πλάτη» για την αντιμετώπιση της πανδημίας, συμπεριφέρθηκε με υπευθυνότητα και σοβαρότητα, σε αντίθεση με τη δημαγωγία, τον λαϊκισμό και την τυμβωρυχία της ΝΔ σε αντίστοιχες δύσκολες περιστάσεις στο πρόσφατο παρελθόν.\nΗ κυβέρνηση δεν αξιοποίησε το διάστημα αυτό για την ενίσχυση του δημόσιου συστήματος υγείας. Ούτε μία πρόσληψη μόνιμου προσωπικού δεν έγινε αυτούς τους μήνες στο ΕΣΥ. Κανένα σχέδιο για τη στήριξη της δημόσιας υγείας, μόνο υποκριτικά χειροκροτήματα για τους υγειονομικούς!\n"Ενδείξεις-Αποδείξεις" : ΣΥΡΙΖΑ Ηλείας: Για τη δημόσια υγεία μόνο χειροκροτήματα!


i-READ For Living: ΤΑ ΧΡΟΝΙΑ ΤΗΣ ΧΑΜΕΝΗΣ ΑΘΩΟΤΗΤΑΣ [Σόφης Θεοδωρίδου, Εκδόσεις Ψυχογιός]\nΗ ευφάνταστη και ευρηματική μυθοπλασία συνδυάζεται έντεχνα με τα ιστορικά γεγονότα. Η συγγραφέας με μαεστρία καταφέρνει να αποσπάσει τον αναγνώστη από το ζοφερό σήμερα και να θέσει προβληματισμούς αναφερόμενη σε σημαντικά ιστορικά γεγονότα που οδήγησαν στη σημερινή πραγματικότητα.\nΗ συγγραφέας δεν παραμένει στάσιμη, εξελίσσεται στο χώρο και κάθε νέο της μυθιστόρημα περιέχει και ένα ακόμα συστατικό της γοητευτικής πένας της. Κάθε χρόνο όλο και καλύτερη καταφέρνει και περνάει τα μηνύματα στον αναγνώστη με έναν τρόπο λογοτεχνικό, χωρίς υπερβολές και περιττές πινελιές. Και σε αυτό το μυθιστόρημά της οι άριστα ψυχογραφημένοι ήρωες διδάσκουν τον αναγνώστη συνδυάζοντας έντεχνα την τέρψη με τη γνώση.\nΗ γραφή όπως πάντα γλαφυρή, με πλήθος καλολογικών στοιχείων, γοητεύει τον αναγνώστη και συνδράμει στη γρήγορη ανάγνωση του. Προσεγμένο και εκλεπτυσμένο λεξιλόγιο το οποίο συνδυάζεται απόλυτα με την καθομιλουμένη αλλά και τους ντόπιους ιδιωματισμούς. Με την ευρηματική πλοκή και τις πολλές ανατροπές και αποκαλύψεις αυτό το βιβλίο με καθήλωσε. Είναι λίγο πιο αγαπημένο από τα υπόλοιπα της συγγραφέως.\nΗ Σόφη Θεοδωρίδου, παραδίδει στο φανατικό κοινό της, ένα μυθιστόρημα γεμάτο συναίσθημα, συστήνοντας μας ήρωες με καταπιεσμένα πάθη, ανομολόγητα μυστικά, ψέματα και αμαρτίες, απτούς και ρεαλιστικούς. Ένα συγκλονιστικό μυθιστόρημα που πρέπει όλοι να διαβάσουν...\nΣυντάκτης Ελευθέριος Α. Μανδαλιανός στις 10:57 π.μ.


Κάλυμνος: Του ύψους και του βάθους | Ellada.in! Μόνο ό,τι είναι ελληνικό\nΟι άνθρωποι αληθινοί και έξω καρδιά, απομεινάρι της σφουγγαράδικης ιστορίας τους, που τους δίδαξε να ζουν μόνο το τώρα. Eνα νησί απλό, όμορφο, ήσυχο. Εκτός κι αν έρθεις Σεπτέμβρη - Οκτώβρη. Τότε γίνεται χαμός στο νησί. Γιατί τα ίδια βράχια που ανάγκασαν τους ντόπιους να πέσουν στη θάλασσα για να επιβιώσουν «κυνηγώντας» σφουγγάρια ανεβάζουν τώρα τους επισκέπτες στα ουράνια. Αναρρίχηση είναι η λέξη του παρόντος και του μέλλοντος. Και κατάδυση. Και η Κάλυμνος είναι ένα τεράστιο αναρριχητικό και καταδυτικό πάρκο πια. Και όχι τόσο μακριά όσο νομίζεις: 10 ώρες το ταξίδι με το πλοίο από τον Πειραιά και 1 ώρα πτήση με το αεροπλάνο.\nΔέκα χιλιάδες άνθρωποι έρχονται κάθε χρόνο μόνο για τα βράχια της Καλύμνου. Το Β.Δ κομμάτι της είναι όλο τείχη. Κατακρημνίστηκε τον 6 ο αιώνα. Σχημάτισε και την Τέλενδο απέναντι.\nΚαι τώρα όλοι ονειρεύονται να σκαρφαλώσουν στους «Ποιητές», στην «Grande Grotta», στο «Jurassic Park», στην «Ιλιάδα», στο «Μαύρο δάσος», στο «Μαιευτήριο»... - 70 διαδρομές και 300 πεδία διασκορπισμένα σε όλο το νησί. Τα περισσότερα και διασημότερα, πάντως, είναι στο Μασούρι.


18 | Ιουνίου | 2015 | ΝΕΟ ΠΛΑΝΟΔΙΟΝ\nΑλέξανδρος Κορδάς: Στον ορίζοντα της τήξης\nΠριν δύο χρόνια κυκλοφόρησε από τις εκδόσεις Λυκόφως η Τήξη του Ερέβους, ένα βιβλίο ποίησης, το πρώτο που μας δίνει ο ποιητής Χρήστος Κατρούτσος. Αρχικά λοιπόν, μιλούμε για μια προσπάθεια, άλλοτε επιτυχημένη, άλλοτε λιγότερο επιτυχημένη, αλλά πάντως για μια προσπάθεια που αξίζει της προσοχής μας. Ένα πρώτο ερώτημα τίθεται ήδη εδώ, γιατί η Τήξη του Ερέβους αξίζει την προσοχή μας; Το ερώτημα αυτό είναι οδηγητικό, κι έτσι θα καταπιαστούμε μαζί του κατά το μήκος του κειμένου, με σκοπό να το διαλευκάνουμε, αν όχι να το απαντήσουμε.\nΟ τίτλος ενός βιβλίου είναι κάτι απ’ το οποίο οι άνθρωποι συνηθίζουν να πιάνονται με σκοπό να πάρουν μια πρώτη ιδέα γι’ αυτό, μια πρώτη γεύση, όπως λέμε. Ο τίτλος του βιβλίου που συζητούμε μοιάζει, απ’ αυτή τη ματιά, σκοτεινός: τι θα πει δηλαδή «τήξη του Ερέβους»; Ανατρέχοντας στη θεωρία, θυμίζω στον εαυτό μου, και σ’ εσάς, ότι τήξη είναι μια φυσική διαδικασία κατά την οποία ένα στέρεο υλικό μετατρέπεται σε υγρό. Αυτή η διευκρίνηση δυσκολεύει ακόμη περισσότερο τα πράγματα αφού αυτό το οποίο τήκεται είναι το Έρεβος, μια οντότητα κατ’ εξοχήν ποιητική. Ο Ησίοδος, που θα πρέπει πάντοτε να παίρνουμε τη γνώμη του σε τέτοια ζητήματα μας βεβαιώνει ότι το Έρεβος προήλθε από το σμίξιμο του Χάους και της Γαίας και έχει αδελφή του τη Νύχτα. Περιμένουμε λοιπόν ότι μ’ ένα τέτοιο συγγενολόι, το Έρεβος θα πρέπει να ’ναι κάτι αρκετά συγκεχυμένο, κάτι τι, ας πούμε, το άμορφο. Όμως το άμορφο, γινόμενο ρευστό, αποκτά μορφή, είναι πλέον κάτι. Διαβάζοντας την Τήξη του Ερέβους, ένας χείμαρρος λέξεων, πολλές φορές δυσνόητων, μας παρασύρει στις περιδινήσεις του, έτσι που δυσκολευόμαστε να βγάλουμε ένα συμπέρασμα για το τι ακριβώς συμβαίνει.\nΣτο σημείο αυτό, το μόνο που μπορούμε να κάνουμε είναι να πάρουμε μια απόσταση, και να σταθούμε κριτικά. Να πούμε τι δεν μας αρέσει, κι αφού ταχτοποιήσουμε λίγο αυτό, ίσως να μπορέσουμε ν’ ανακαλύψουμε και τι μας αρέσει, μένοντας έτσι πιστοί στο οδηγητικό μας ερώτημα, που σας υπενθυμίζω ότι ήταν, γιατί η Τήξη του Ερέβους αξίζει την προσοχή μας. Ξεδιπλώνεται λοιπόν, μπροστά μας μια σειρά από προβλήματα, που μας εμποδίζουν να τοποθετήσουμε το βιβλίο στο σωστό του ράφι μέσα στη βιβλιοθήκη του μυαλού μας. Μια πρώτη παρατήρηση, που θα έκανε ένας προσεχτικός αναγνώστης, είναι ότι το βιβλίο δεν έχει υποστεί επιμέλεια: θαυμαστικά και αποσιωπητικά είναι διάσπαρτα παντού, αρκετά ποιήματα είναι μεγαλύτερα απ’ όσο θα έπρεπε, ενώ συχνά βλέπουμε λέξεις βαρύγδουπες και ακατάλληλους συνδυασμούς λέξεων. Όλο αυτό το σκηνικό μας προκαλεί μια κάποια δυσφορία, έτσι που λέμε, τι συμβαίνει λοιπόν εδώ; Περί τίνος πρόκειται; Την εικόνα αυτή επιδεινώνουν κάποια αφηρημένα, αντιποιητικά σχήματα, και κάποιοι ρηχοί συναισθηματισμοί.\nΑυτό το πρώτο βραχυκύκλωμα θα πρέπει κανείς να το υπερβεί – δεν είναι υποχρεωτικό βέβαια, μπορεί να πει: εγώ θέλω ένα κείμενο που δεν θα πέφτει λέξη, που κάθε κόμμα θα είναι στη θέση του. Αν κάνουμε όμως ένα βήμα πέρα από τη λογική αυτού που σέρνεται πίσω από κόμματα, θα δούμε κάποιον που προσπαθεί εναγωνίως να φτιάξει την ιδιόλεκτο του, παλεύοντας με το χαρτί. Διότι το χαρτί παρουσιάζει την τάση να θέλει να παραμείνει χαρτί• με όμοιο τρόπο, το ποίημα θέλει να παραμείνει στο χαρτί. Το ποίημα θέλει; πόσο συχνά οι λέξεις μας ξεγελούν; Το ποίημα δεν θέλει, είναι, για την ακρίβεια είναι στο χαρτί. Εκείνος που θέλει είναι ο ποιητής, και αυτό που θέλει είναι να κατοικεί και να κατοικείται από τη γλώσσα, δηλαδή να διαλέγεται: «γιατί μπορεί και μια τελεία/ για να γλυτώσει αφορισμούς που την πληγώνουν/ να κυλιστεί σε καταφύγιο διαλόγου», απόσπασμα από το ποίημα «Σαν άκουσες σημεία των καιρών», όπου γίνεται ένας εύστοχος συγκερασμός ποίησης και σημειωτικής. Ενώ σε επόμενη σελίδα ο ποιητής παλεύοντας ανάμεσα στις παύλες ενός διαλόγου, θα μας πει: «κι ας ζω μες στα χαμηλοτάβανα,/ μα τώρα, έτοιμος να συνθλιβώ,/ μοιάζει η οροφή να χαμηλώνει,/ η μία παύλα να συμπίπτει με την άλλη/ -Ρε μήπως και μονολογώ;/ Μίλα μου κι όρθιος πάλι να σταθώ, πες μου μια Καλημέρα» («Καταφύγιο διαλόγου»). Αυτή η αγωνία για διάλογο, που είναι ακριβώς τόσο μεγάλη όσο η έλλειψή του, μεγαλώνει διαρκώς, καθώς φυσά και ρήμα συναιρείται (…) «σα λόγος συρρικνώνεται μες σε καιρούς πολυγλωσσίας,/ καιρούς που οι ανάσες είναι μετρημένες/ και δεν αποθησαύρισα ούτε μια φυσαλίδα οξυγόνου./ Λίγο κρυμμένο άνεμο που είχα τον παρέδωσα/ σ’ ένα φιλί να παρασύρει τα λόγια τα ξερά/ στα στεγνωμένα μας πνευμόνια/ και μοιάζουμε μπαλόνια άδεια πια/ καθώς απέδρασε το παιδικό μας όνειρο στο μύθο».\nΤο παραπάνω απόσπασμα από το ποίημα «Μέδουσες και αχινοί», μας θυμίζει αυτή την αρχαϊκή εικόνα της Βαβυλωνίας των γλωσσών, για την οποία μας μιλάει η Βίβλος. Αυτό το αρχέγονο πρόβλημα συνεννόησης μεταξύ των ανθρώπων, έχει παγιοποιηθεί, σχεδόν συστηματοποιηθεί στους δυο αιώνες μαζοποιήσης, ανάμεσα στους οποίους έλαχε να βρεθούμε. «Σ’ αυτή την πυρκαγιά/ Αιώνες τρεις χιλιάδες έλιωσαν/ από σπινθήρα λόγου ξύλινου/ στη νύχτα των κρυστάλλινων ελάτων./ Ρωτώ: τη στάχτη αυτή ποιος θα την κάνει σαπούνι της αηδίας, και παρακάτω: Τι πνιγεροί καιροί/ σα Μέλλον γέμει ενοχών/ και άμποτη κατοπινά με τρικυμία των ενόχων» (από το ποίημα «Στα έλατα δακρύων»). Εδώ ο Κατρούτσος βάζει κυριολεκτικά σ’ ένα τσουβάλι όλες τις πληγές του 20ου αιώνα, τις εκκαθαρίσεις των Ναζί, την προπαγάνδα, τη δική τους και των υπολοίπων, τα στρατόπεδα συγκέντρωσης, που τα ονόματα τους ηχούν σαν συμπυκνώσεις στο χώρο του κακού. Το ερώτημα που απηχεί στο συγκεκριμένο ποίημα, είναι εκείνο του Hölderlin, που μετά τον Celan είμαστε καταδικασμένοι να επαναλαμβάνουμε: προς τι να είσαι ποιητής σε σκοτεινούς καιρούς; Δόξα τω Θεώ το ερώτημα απαντάται από μόνο του, στο βαθμό που συνεχίζεται να γράφεται ποίηση. Αλλά ακριβώς σε αυτό συνίσταται η πάλη του ποιητή με το χαρτί, διότι η συνείδηση του ανθρώπου δεν μπορεί να αποδεχτεί ότι το ποίημα θα παραμείνει ένα αξεδιάλυτο υπόλειμμα λόγου εγγεγραμμένο στο χαρτί κι ως εκ τούτου δεν θα έχει καμία δύναμη μπροστά στη φρίκη που έρχεται από τα έξω.\nΑυτό που προτείνει μετ’ επιτάσεως ο Κατρούτσος, τόσο στην Τήξη του Ερέβους, όσο και στα θεωρητικά κείμενα που την ακολούθησαν, είναι μια προσπάθεια διάσωσης της ετερότητας. Πρόταση που δεν την εισηγείται βέβαια ο ίδιος, αλλά που είναι πόρισμα των συζητήσεων που προέκυψαν στην Ευρώπη στα μεταπολεμικά χρόνια, και που στην πατρίδα μας ήρθε μέσα απ’ τα γραπτά των λεγόμενων νεο-ορθοδόξων. Αυτή η σχολή σκέψης έχει επηρεάσει αρκετά το φίλο μας, τόσο, ώστε τόπους τόπους βλέπουμε να υιοθετεί την προβληματική της. Το ζητούμενο είναι, να βρεθεί μια έξοδος από το εγώ στο Άλλο, όπου Άλλο εννοούμε, οτιδήποτε πέραν του εγώ, χωρίς όμως ν’ ακυρώνεται η προσωπική ετερότητα.\nΓυρνώντας πάλι απ’ τη δουλειά\nμετά το μεροκάματο της άνεργής μου σκέψης,\nκλειδιά να ψάχνω που συνέλεγα,\nγια σπίτι, τ’ αυτοκίνητο, της αγωνίας το ερμάρι.\nΤις οδοντώσεις όλες είχα μάθει\nμη φτιάξω ένα κλειδί που όλα να τ’ ανοίγει,\nτο ναι μου ξεκλειδώνοντας,\nγιατί το όχι μου ακούστηκε\nμε σθένος στις καρδιές του ξημερώματος\nαπό λαρύγγι που διαλάμπει πόνος και σιωπή,\nμήπως και προσληφθώ σαν έσχατος\nστην τήξη του ερέβους.\nΤο ποίημα αυτό, που το θεωρώ το καλύτερο της συλλογής, μας παρουσιάζει κάτι συγκεκριμένο, έναν άνθρωπο άνεργο, που γυρίζει στο σπίτι του νωρίς το πρωί. Το τι έχει προηγηθεί δεν το ξέρουμε, όπως δεν ξέρουμε και το τι έπεται. Αυτό που γνωρίζουμε είναι ότι ο άνθρωπος αυτός επιστρέφει στο σπίτι του χωρίς να έχει το νου του την εργασία του, ακριβώς επειδή δεν έχει εργασία. Τη στιγμή που γυρίζει το κλειδί της πόρτας, ζυγίζει μέσα του το βάρος της υπαρξιακής αγωνίας. Αυτό που αποφασίζει είναι να σταθεί με ελπίδα μπροστά στο κενό που τον ζυγώνει. Η εναγώνια κραυγή του γίνεται ακουστή απ’ όλες τις καρδιές του ξημερώματος, όλους τους ανθρώπους δηλαδή που όμοια μ’ εκείνον, ζυγίζουν την αγωνία μέσα τους, μόνο και μόνο για να την υπερβούν. Ένα βίωμα μυστικό, που απλώνεται σε κύκλους γύρω από τον άνθρωπο που το εκφράζει, τον άνθρωπο που τυχαίνει να είναι ποιητής. Κι αυτό είναι διπλή ατυχία για κάποιον που θέλει να είναι συνεπής, αφού θα πρέπει διαρκώς να παλεύει ανάμεσα στο όνειρο και στην πραγματικότητα. Την πάλη αυτή ο Χρήστος Κατρούτσος την πραγματεύεται και στο ποίημα «Μετέωρη γραφή»:\nΕπέστρεψα στη Γη καθώς η σκέψη βάρυνε\nκαι γυμνητεύοντας σε κόσμο πιο πυκνό,\nη μνήμη εξερράΓη του άγνωστου πλανήτη,\nβρισκόμενος μετέωρα κομμάτια πια να ψυθιρίζουνε\nχωρίς βαρύτητα καμιά πατρίδα.\nΒαρύτητα δεν έχεις σαν κυνηγάς το όνειρο\nκαι ύπνο βιάζεις στη διαδρομή ως άγρυπνος\nσα μάζευες ξερόκλαδα στου άστρου σου τη θράκα\nμη σβήσουν προσμονές που σιγοκαίγανε.\nΣτη διαδρομή που όρθιος πρέπει να σταθείς\nξεχνάς το εισιτήριο να χτυπήσεις,\nστην τράπεζα που την αγνή σου πρόθεση τοκίζει\nξεχνάς τη στάση, κοιτάζοντας με τα μισόκλειστα σου μάτια\nημιλιπόθυμα τα κτήρια όπου έσυραν σαν άχρηστο ερμάρι,\nονειροπόλων δώματα, ψηφίδες ουρανού αφήνοντας και πάλι.\nΖούμε σ’ έναν αιώνα όπου τα όνειρα των επίγειων παραδείσων βαδίζουν πίσω μας, καμιά πατρίδα δεν φαίνεται να έχει βαρύτητα. Οι τράπεζες μάς δεσμεύουν τα όνειρα που χτίσαμε σε μια εποχή ευμάρειας. Μέσα απ’ τους τάφους τους ορισμένοι ψελλίζουν ευχολόγια, άλλοι υπόσχονται να μας φέρουν πίσω αυτά που απωλέσθηκαν, δημοκόποι αισχροί, στηρίζονται σε μια ελπίδα στερημένη από αλήθεια, δηλαδή ακριβώς σ’ ένα ψέμα. Χρέος του ποιητή σ’ ένα τέτοιο κόσμο είναι να γυμνητεύει, όπως ο γέρο-Ηράκλειτος, να γυρίζει ανάμεσα στα παιδιά, να θίγει τα κακώς κείμενα, κρατώντας στη φουχτίτσα του τα ψήγματα των ουρανών, που διέσωσε απ’ την κρίση. Χρέος του ποιητή είναι ν’ ανέχεται τις πτώσεις ώστε μετά πιο δυνατός να μιλά για τ’ άρρητα ρήματα της πραγματικής ελπίδας που βρίσκεται στο πέραν: «Κι ας σκοντάψει τ’ όνειρο/ στην ξηρασία που ’σπειρε η πείρα./ Ας πέσω να ματώσω αγκώνες, γόνατα/ σαν το οδηγώ αφού, γνωρίζω πια,/ παιδί μπορεί και πτήση να φυλά/ και πτώση να ανέχεται…» («Ν’ ανεχτείς την πτώση»).\nΝομίζω ότι είναι πλέον εμφανές ότι το έργο για το οποίο μιλούμε, πέρα από τα όποια ελαττώματα και τις αστοχίες του, έχει ένα σπάνιο πλεονέκτημα, εγείρει το ερωτάν. Διότι ο ρόλος του ποιητή, όπως και του φιλοσόφου δεν είναι απλώς να ερμηνεύει τον κόσμο μέσα από εικόνες, αλλά ν’ ανασκαλεύει ερωτήματα. Κι ο ρόλος αυτός έχει πρωτεύουσα κοινωνική σημασία, εφόσον διεγείρει το υποκείμενο ν’ αναστοχαστεί θέσεις και στάσεις που αποδέχεται άκριτα. Αν αντίθετα ο ποιητής ή ο φιλόσοφος τροφοδοτεί με το έργο του τις αγκυλώσεις του υποκειμένου, το εγκαταλείπει έρμαιο στο υπαρξιακό του τέλμα. Στο βαθμό λοιπόν που ο ποιητής δεν δίνει έτοιμες απαντήσεις, συνεργεί σε αυτό που αποκαλούμε Τήξη του Ερέβους, διάλυση της σκοτεινιάς που τυλίγει το υποκείμενο. Τη δική του μερίδα αυτού του εγχειρήματος ο Χρήστος Κατρούτσος φαίνεται διατεθειμένος να την αναλάβει. Την Τήξη του Ερέβους ακολούθησαν οι δημοσιεύσεις μερικών λεπτοδουλεμένων ποιημάτων και δοκιμίων με έντονο φιλοσοφικό ενδιαφέρον. Το corpus αυτό συνιστά τον ορίζοντα της Τήξης, την ελπίδα ότι μέσα απ’ όλα αυτά κάτι θ’ αναδυθεί.\nΕνδεικτική βιβλιογραφία για τον Χρήστο Κατρούτσο\nΠοίηση, Μανδραγόρας, τεύχος 51,\nΚουκούτσι, τεύχος 10\nΠοίηση, Ανυπέρβλητο, Μαστίγιο και Μάστιγα, το παιδί της στείρας:\nΗ μοναξιά μου έλος, Οι πιγκουίνοι, Ευλογία αφασίας:\nΔοκίμιο, Φιλοσοφία και Τέχνη στη γραμμική αντίληψη:\nΤο Πολυτεχνείο Ψυχορραγεί: http://frear.gr/?p=8854\nΗ δόμηση του χώρου (δομή στο χώρο και διάπλαση του ανθρώπινου χαρακτήρα στην προνεωτερική εποχή): http://www.antifono.gr/portal/%CE%BA%CE%B1%CF%84%CE%B7%CE%B3%CE%BF%CF%81%CE%AF%CE%B5%CF%82/%CF%86%CE%B9%CE%BB%CE%BF%CF%83%CE%BF%CF%86%CE%AF%CE%B1-%CE%B5%CF%80%CE%B9%CF%83%CF%84%CE%B7%CE%BC%CE%BF%CE%BB%CE%BF%CE%B3%CE%AF%CE%B1/%CE%AC%CF%81%CE%B8%CF%81%CE%B1/5079-%CE%B7-%CE%B4%CF%8C%CE%BC%CE%B7%CF%83%CE%B7-%CF%84%CE%BF%CF%85-%CE%B1%CE%BD%CE%B8%CF%81%CF%8E%CF%80%CE%BF%CF%85-%CE%B1.html\nΚριτική, «Σταγόνες από αγκάθι και κεντρί», σημείωμα της Άγγελας Γαβρίλη για το βιβλίο:\nΣτην Τήξη του Ερέβους, σημείωμα του Μανώλη Σιμιτσάκη:\nPosted in ΝΠ | Κριτική βιβλίου and tagged Αλέξανδρος Κορδάς,Χρήστος Κατρούτσος,ελληνική ποίηση on 18.06.2015 by estagkouraki.


Οι καινούργιοι, εξηλεκτρισμένοι τετρακύλινδροι των 2.000 κυβικών της Mercedes φτάνουν μέχρι και τους 272 ίππους – carzine.gr\nH Mercedes θα συνδυάσει την ανανέωση του μοντέλου που παραδοσιακά αποτελεί τη ραχοκοκαλιά της γκάμας της, την E-Class, με την παρουσίαση μιας νέας γενιάς κινητήρων. Η οποία θα είναι εξηλεκτρισμένη, καθώς θα διαθέτει σύστημα ήπιας υβριδικής υποβοήθησης (mild hybrid), το οποίο η Mercedes ονομάζει ISG.\nΠρόκειται για σύνολα βενζίνης και πετρελαίου, το πρώτο με τον κωδικό M 254 και το δεύτερο με τον OM 654 M, ενώ το ISG -πρόκειται για σύστημα μίζας- γεννήτριας- που συνδυάζεται και με δευτερεύον ηλεκτρικό κύκλωμα 48 V συμβάλλει με 15 kW (20,4 PS) και 180 Nm στην περίπτωση του συνόλου βενζίνης και 200 Nm για το diesel.\nΑυτό γίνεται, κάτι που ισχύει για όλα τα συστήματα αυτού του τύπου, στις περιπτώσεις εκείνες που ο κινητήρας εσωτερικής καύσης χρειάζεται υποβοήθηση. Δηλαδή κατά την εκκίνηση και στις επιταχύνσεις με μικρές ταχύτητες. Η υποβοήθηση αυτή ονομάζεται από τη Mercedes EQ Boost, ενώ και στα δύο σύνολα το ISG είναι πλήρως ενσωματωμένο -και με τα ηλεκτρονικά του- στο αυτόματο κιβώτιο των 9 σχέσεων.\nΗ απόδοση του νέου κινητήρα βενζίνης φτάνει μέχρι και τους 272 ίππους και τα 400 Nm, ενώ η λειτουργία Overboost του νέου turbo επιτρέπει την αύξηση της απόδοσης κατά επιπλέον 41 ίππους και χρονική διάρκεια μέχρι και 30 δευτερολέπτων.\nΟ diesel -για τον εξηλεκτρισμό του άλλαξε και ο στροφαλοφόρος του με αποτέλεσμα την αύξηση των κυβικών του στα 1.993 (+43) αλλά και της πίεσης ψεκασμού του από τα 2.500 στα 2.700 bar- φτάνει τους 265 ίππους και τα 550 Nm. Αξιοσημείωτο είναι πως διαθέτει δύο καταλύτες SCR, ενώ και οι δύο είναι σχεδιασμένοι αρθρωτά (modular) -για αυτό και η γενιά αυτή ονομάζεται FAME (Family of Modular Engines)- και μπορούν να χρησιμοποιηθούν και σε plug-in υβριδικά συστήματα.\nΉπια υβριδική υποβοήθηση έχει αποκτήσει και ο εξακύλινδρος σε σειρά (Μ256) της AMG E 53 4MATIC+ που αποδίδει 435 ίππους και 520 Nm. Εδώ το ISG συμβάλλει όποτε αυτό χρειάζεται με 16 kW (21,8 PS) και 250 Nm.\nΣε αυτό το άρθρο:Mercedes, νεοι κινητηρες 2000 κυβικών Mercedes


Στους απεργούς φοράνε χακί και στους ένστολους ...βγάζουν τη στολή! Άρθρο του Τ.Μαυρόπουλου - OnAlert.gr\nΣτους απεργούς φοράνε χακί και στους ένστολους ...βγάζουν τη στολή! Άρθρο του Τ.Μαυρόπουλου\n07.03.2013 | 08:30\nΓραμματέας Τμήματος Σωμάτων Ασφαλείας του ΣΥ.ΡΙΖ.Α.\nΗ διαταγή του Α/ΓΕΕΘΑ στα εν ενεργεία στελέχη των ενόπλων δυνάμεων είναι το λιγότερο ατυχής , επειδή είναι μάλλον προϊόν πολιτικής πίεσης.\nΣτη διαταγή αυτή χαρακτηρίζεται αναξιοπρεπής η δημόσια εκδήλωση διαμαρτυρίας η οποία για τους στρατιωτικούς όπως και για όλους τους Έλληνες είναι κατοχυρωμένο συνταγματικό δικαίωμα. Το ανώτατο δικαστήριο με την αναγνώριση της ίδρυσης επαγγελματικών ενώσεων για τους στρατιωτικούς, αναγνωρίζει το δικαίωμα της εκδήλωσης διαμαρτυρίας με συγκεκριμένους περιορισμούς. Με τη διαταγή αυτή Σύνταγμα και Άρειος Πάγος θεωρούνται ανύπαρκτα.\nΜε τη διαταγή απαγορεύεται να φοράνε τη στολή σε μη υπηρεσιακή δημόσια συγκέντρωση που αποσκοπεί στην προβολή προβλημάτων. Ας τους υποδείξουν τότε ποια είναι η υπηρεσιακή δημόσια συγκέντρωση για να πάνε εκεί.\nΟι προβλεπόμενες υπηρεσιακές διαδικασίες αναφοράς και έκφρασης παραπόνων για το προσωπικό προφανώς εξαντλήθηκαν. Η τελευταία γραμμή άμυνάς τους , <<ούτε ένα ευρώ>>, όπως διατυπώθηκε στο twitter από τον Α/ΓΕΕΘΑ ,κάμφθηκε από την κυβέρνηση χωρίς τις αναμενόμενες αντιδράσεις της φυσικής τους ηγεσίας. Οι δηλώσεις στο twitter αποδείχθηκαν λόγια γραμμένα στην άμμο. Οι προσδοκίες του προσωπικού διαψεύσθηκαν., Η πολιτεία και η ηγεσία τους θα έπρεπε να ανησυχούν αν δεν διατύπωναν δημόσια τη δυσαρέσκειά τους και δεν διαμαρτύρονταν με αυτή την κατάσταση που βιώνουν.\nΟ Α/ΓΕΕΘΑ θα έπρεπε να αισθάνεται περήφανος που οι υφιστάμενοί του ασκούν τα δημοκρατικά και συνταγματικά τους δικαιώματα σε μια διαδικασία όσμωσης με την κοινωνία. Την στολή τους την τιμούσαν και την τιμούν με το παραπάνω . Την έχουν πάνω από την οικογένειά τους, πάνω από την προσωπική και κοινωνική τους ζωή. Ποτέ δεν ζήτησαν να πλουτίσουν από την στολή. Είχαν μια στοιχειώδη διαβίωση η οποία τους επέτρεπε να καλύπτουν βασικές τους ανάγκες. Τώρα την έχασαν και αυτή. Διαμαρτύρονται ζητώντας αξιοπρέπεια. Όσο κόβονται κονδύλια για την άμυνα και την ασφάλεια ,τόσο προσφέρουν περισσότερο και πληρώνονται λιγότερο. Δεν διανοήθηκαν να υστερήσουν σε προσφορά για να δείξουν τη δυσαρέσκειά τους.\nΟι απειλές της τελευταίας παραγράφου της διαταγής, για πιστή τήρηση από τα επιτελεία, μπορούν να υλοποιηθούν μόνο από μικτό λόχο στρατονομίας που θα κάνει ελέγχους μπροστά στις γυναίκες και τα παιδιά τους ή από φωτογράφους με πολιτικά που θα τσεκάρουν όσους φοράνε στολή. Αυτό παραπέμπει σε μαύρες εποχές του μακρινού παρελθόντος οι οποίες θεωρούσαμε ότι έχουν περάσει ανεπιστρεπτί. Τα εν ενεργεία στελέχη όπως τιμάνε τη στολή τους στην υπηρεσία έτσι θα την τιμήσουν και στη συγκέντρωση διαμαρτυρίας. Η περηφάνια και ο αγώνας τους για αξιοπρέπεια δεν κάμπτονται με διαταγές που στερούνται δημοκρατικής νομιμότητας και απλής λογικής.\nΟι απόστρατοι που έστω και καθυστερημένα αποφάσισαν να αντιδράσουν σε σημείο που δεν έχει επιστροφή, θα ήταν αποτελεσματικότεροι για τα μέλη τους αν υιοθετούσαν ριζοσπαστικότερη στάση, ανάλογη των περιστάσεων και άφηναν στην άκρη τις υποδείξεις.\nΤους απεργούς τους ντύνουν στο χακί και στους ένστολους βγάζουν τη στολή.\n"Γιατί πρέπει να κατεβούμε με τις οικογένειές μας στην συγκέντρωση" Άρθρο υποναύαρχου\nTags: ΣΥΓΚΕΝΤΡΩΣΗ,ΔΙΑΔΗΛΩΣΗ ΣΤΡΑΤΙΩΤΙΚΩΝ,ΚΩΣΤΑΡΑΚΟΣ,ΣΤΟΛΗ,,ΔΕΛΤΙΟ\nΓΕΝ: Πλήρως επιτυχημένη η "απόβαση" δυνάμεων και μέσων ΠΝ και ΣΞ στην "ΑΙΓΙΑΛΟΣ 1/19" - ΦΩΤΟ | 27 λεπτά\nΓΕΝ: Πλήρως επιτυχημένη η "απόβαση" δυνάμεων και μέσων ΠΝ και ΣΞ στην "ΑΙΓΙΑΛΟΣ 1/19" - ΦΩΤΟ | 26 λεπτά\nΚουμουτσάκος: Η Τουρκία διαμορφώνει κατάσταση έντασης όχι παραγωγικού διαλόγου | 56 λεπτά


Μεγάλο μπόνους για τα αυτοκίνητα μεγάλου κυβισμού - Star.gr\nΟΙΚΟΝΟΜΙΑ Τρίτη, 4 Νοεμβρίου 2014, 19:20\nΜεγάλο μπόνους για τα αυτοκίνητα μεγάλου κυβισμού\nΤι έρχεται με το φόρο πολυτελείας στα ΙΧ\nΤι σημαίνει, όμως, η κατάργηση των τεκμηρίων για το φόρο πολυτελούς διαβίωσης στα ΙΧ; Ο συγκεκριμένος φόρος στα ΙΧ υπολογί��εται με συντελεστή 5% επί του ετήσιου τεκμαρτού εισοδήματος για τα οχήματα από 1.929 έως 2.500 κυβικών. Για τα οχήματα μεγαλύτερου κυβισμού υπολογίζεται με συντελεστή 10%. Ο φόρος επιβάλλεται σε οχήματα έως 10 ετών από το έτος πρώτης ταξινόμησής τους, είτε στην Ελλάδα είτε σε οποιαδήποτε άλλη χώρα της Ευρωπαϊκής Ένωσης.\nΣτο οικονομικό επιτελείο της κυβέρνησης, ωστόσο, υπάρχει σχεδιασμός για μείωση του φόρου πολυτελούς διαβίωσης και νωρίτερα. Στις εισηγήσεις που έχει υποβάλει στο πρωθυπουργικό επιτελείο η Καραγιώργη Σερβίας περιλαμβάνεται και η αναδρομική μείωση του τεκμηρίου διαβίωσης των ΙΧ αυτοκινήτων από τον Ιανουάριο του 2014. Αυτό συνεπάγεται μείωση και του φόρου πολυτελούς διαβίωσης από τα φετινά εισοδήματα η οποία θα εμφανιστεί στο εκκαθαριστικό που θα λάβουν οι φορολογούμενοι το 2015.\nΟ χρόνος υλοποίησης της συγκεκριμένης φορολογικής ελάφρυνσης εξαρτάται από τους επικοινωνιακούς σχεδιασμούς του πρωθυπουργικού επιτελείου αλλά κατά κύριο λόγο από την έκβαση της διαπραγμάτευσης με την τρόικα που καταφθάνει σύντομα στην Αθήνα για την τελευταία και ��ολύ κρίσιμη αξιολόγηση του μνημονίου.


Radical Desire: Badiou, Παύλος, κεφάλαιο όγδοο\nΈχει θεμελιωθεί ότι καμμία ηθική—αν κάποιος καταλαβαίνει με τη λέξη “ηθική” την πρακτική υπακοή στον νόμο—δεν μπορεί να δικαιώσει την ύπαρξη ενός υποκειμένου: “Ο άνθρωπος δεν δικαιώνεται από τα έργα του νόμου αλλά από την πίστη στον Ιησού Χριστό” (Γαλ. 3.13). Επιπλέον, το συμβάν-Χριστός είναι ουσιαστικά η κατάργηση του νόμου, ο οποίος δεν ήταν παρά η αυτοκρατορία του θανάτου: “Ο Χριστός μας έσωσε από την κατάρα του νόμου” (Γαλ. 3.13). Όπως ακριβώς το υποκείμενο υπό τον νόμο, το οποίο αποκεντρώνεται μέσω της αυτοματικής ζωής της επιθυμίας, καταλαμβάνει τη θέση του νεκρού, καθώς η αμαρτία (ή η ασύνειδη επιθυμία) απολαμβάνει αυτόνομης ύπαρξης μέσα του, έτσι, όταν εγείρεται εκ του θανάτου μέσω της ανάστασης, το υποκείμενο συμμετέχει σε μια νέα ζωή, της οποίας το όνομα είναι Χριστός. Η ανάσταση του Χριστού είναι επίσης και δική μας ανάσταση, γιατί συνθλίβει τον θάνατο εκείνο στον οποίο το υποκείμενο, κάτω από την επιρροή του νόμου, είχε εξοριστεί υπό την κλειστή μορφή του Εγώ: “Αν ζω, δεν είμαι πια εγώ που ζω, αλλά ο Χριστός που ζει μέσα μου” (Γαλ. 2.20). Με την ίδια λογική, αν επιμένει κάποιος να υποθέτει ότι η αλήθεια και η δικαιοσύνη μπορούν να επιτευχθούν με την υπακοή στις εντολές του νόμου, τότε θα πρέπει να επιστρέψει προς τον θάνατο, να δεχθεί ότι δεν μας έχει δοθεί καμμία χάρη, και να απαρνηθεί την Ανάσταση: “Δεν θα εξαλείψω την χάρη του Θεού· γιατί αν η δικαιοσύνη μπορούσε νε επιτευχθεί μέσω του νόμου, τότε ο Χριστός πέθανε χωρίς λόγο” (Γαλ. 2.21).\nΣημαίνει αυτό ότι το υποκείμενο που συνδέεται με τον Χριστιανικό νόμο είναι απόλυτα άνομο; Στο εδάφιο της επιστολής προς Ρωμαίους που εξετάσαμε αναλυτικά, υπάρχουν αρκετές ενδείξεις για το αντίθετο, οι οποίες μας υποχρεώνουν να εγείρουμε το τρομερά δύσκολο ερώτημα που αφορά στην ύπαρξη ενός δια-γραμματικού νόμου, ενός νόμου του πνεύματος.\nΤην ίδια στιγμή που ξεκινά να παραμερίζει τον νόμο και να διευκρινίζει την σχέση του με την ασύνειδη επιθυμία, ο Παύλος παρατηρεί ότι “ο νόμος είναι άγιος, και οι εντολές του επίσης άγιες και δίκαιες και καλές” [η εντολή αγία και δικαία και αγαθή] (Ρωμ. 7.12). Επιπλέον, με μια κίνηση που μοιάζει να ανατρέπει ολόκληρη την προηγούμενη διαλεκτική, ο Παύλος βεβαιώνει ότι “ο νόμος είναι πνευματικός” [ο νόμος πνευματικός] (Ρωμ. 7.14).\nΈτσι, μοιάζει απαραίτητο να διαχωρίσουμε την νομικιστική υποκειμενικοποίηση, η οποία είναι δύναμη του θανάτου, από τον νόμο που ξυπνά η πίστη, και ο οποίος ανήκει στο πνεύμα και τη ζωή.\nΤο ζητούμενο συνίσταται στον στοχασμό της προφανούς αντίφασης μεταξύ δύο προτάσεων:\n1. “Ο Χριστός είναι το τέλος του νόμου” [τέλος νόμου Χριστός] (Ρωμ. 10.4)\n2. “Η αγάπη είναι η εκπλήρωση του νόμου” [πλήρωμα νόμου η αγάπη] (Ρωμ. 13.10).\nΚάτω από την προϋπόθεση της πίστης, της διακηρυγμένης πεποίθησης, η αγάπη ονομάζει έναν μη κυριολεκτικό νόμο, ο οποίος δίνει στο πιστό υποκείμενο την συνοχή του, και φέρνει την μετασυμβαντική αλήθεια στον κόσμο.\nΑπό τη σκοπιά μου, η θέση αυτή είναι επενδεδυμένη με μια γενική συνάφεια. Η τροχιά μιας αλήθειας, η οποία θεμελιώνει το υποκείμενό της ως αποκομμένο από του κρατικιστικούς νόμους της κατάστασης, είναι παρ’ όλα αυτά σύμφωνη με έναν άλλο νόμο: αυτόν ο οποίος, κηρύσσοντας την αλήθεια σε όλους, οικουμενικοποιεί το υποκείμενο.\nΘεώρημα 5. Το υποκείμενο μετατρέπει την οικουμενική διακήρυξη της αλήθειας την οποία υπηρετεί σε μη κυριολεκτικό νόμο.\nΣτην οικουμενική αυτή διακήρυξη, την οποία δεν αρκεί η πίστη ή η καθαρή υποκειμενικοποίηση για να συγκροτήσει, ο Παύλος δίνει το όνομα “αγάπη”—όρος που μεταφράστηκε για πολύ καιρό ως ευσπλαχνία, κάτι το οποίο δεν σημαίνει πλέον για μας.\nΗ αρχή της είναι η εξής: όταν το υποκείμενο ως σκέψη βρίσκεται σε συμφωνία με την χάρη του συμβάντος—αυτή είναι η υποκειμενικοποίηση (πίστη, πεποίθηση)—τότε αυτός που ήταν νεκρός επιστρέφει στο χώρο της ζωής. Ξανα-αποκτά τα χαρακτηριστικά εκείνα της δύναμης τα οποία είχαν κατρακυλήσει στην πλευρά του νόμου και των οποίων η υποκειμενική μορφή ήταν η αμαρτία. Ξανα-ανακαλύπτει τη ζώσα ενότητα του σκέπτεσθαι και του πράττειν. Η επανάκτηση αυτή μετατρέπει την ίδια τη ζωή σε οικουμενικό νόμο. Ο νόμος επιστρέφει ως άρθρωση της ζωής για όλους, ως μονοπάτι πίστης, ως νόμος πέρα από τον νόμο. Αυτό αποκαλεί αγάπη ο Παύλος.\nΓνωρίζουμε ήδη ότι η πίστη δεν μπορεί να συγχυστεί με την απλή προσωπική πεποίθηση, η οποία, όπως είδαμε, όταν αφεθεί στον εαυτό της, συντονίζει την τέταρτη λογοθετική πρακτική, αυτή των άφατων λόγων, τον εγκλεισμό του μυστικιστικού υποκειμένου, και όχι τον Χριστιανικό λόγο. Η γνήσια υποκειμενικοποίηση έχει ως υλική της απόδειξη την δημόσια διακήρυξη του συμβάντος με το όνομά του, που είναι “ανάσταση”. Είναι ουσιώδες για την πίστη να διακηρύσσει τον εαυτό της. Η αλήθεια είτε είναι στρατευμένη είτε δεν υφίσταται. Αναφερόμενος στη Δευτερoνομία, ο Παύλος μας θυμίζει ότι “Κοντά σου είναι ο λόγος, στο στόμα σου και στην καρδιά σου” (Ρωμ. 10.8). Και φυσικά προαπαιτείται η προσωπική πεποίθηση, αυτή της καρδιάς, αλλά μόνο η δημόσια ομολογία της πίστης εγκαθιστά το υποκείμενο στην προοπτική της σωτηρίας. Δεν είναι η καρδιά που σώζει, αλλά τα χείλη:\nΟ λόγος της πίστεως είναι που κηρύττουμε. Αν ομολογήσεις με το στόμα σου πως ο Ιησούς είναι ο Κύριος και πιστέψεις με την καρδιά σου πως ο Θεός τον ανέστησε από τους νεκρούς, θα βρεις τη σωτηρία. Πραγματικά, όποιος πιστεύει με την καρδιά του, οδηγείται στη δικαίωση, κι όποιος ομολογεί με το στόμα, οδηγείται στη σωτηρία (Ρωμ. 10.9-10).\nΤο πραγματικό της πίστης είναι μια δραστική διακήρυξη, η οποία, μέσω της λέξης “ανάσταση” κηρύττει ότι η ζωή και ο θάνατος δεν είναι αναπόδραστα κατανεμημένα όπως ήταν στον “παλιό άνθρωπο”. Η πίστη αναγνωρίζει δημόσια ότι ο υποκειμενικός μηχανισμός που κρατείται από τον νόμο δεν είναι ο μόνος εφικτός. Αλλά γίνεται φανερό ότι η πίστη, η ομολογία της ανάστασης ενός ανθρώπου, απλώς διακηρύσσει την ίδια δυνατότητα για όλους. Η ανάσταση θεμελιώνει το ότι μια νέα συναρμολόγηση ζωής και θανάτου είναι εφικτή, και αυτό είναι που πρέπει πρώτα να διακηρυχτεί. Αλλά η πεποίθηση αυτή αφήνει την οικουμενικοποίηση του “νέου ανθρώπου” μετέωρη και δεν λέει τίποτε για το περιεχόμενο της συμφιλίωσης μεταξύ ζώσας σκέψης και δράσης. Η πίστη λέει: Μπορούμε να δραπετεύσουμε από την αδυναμία και να ξανα-ανακαλύψουμε αυτό από το οποίο μας χώρισε ο νόμος. Η πίστη καθυπαγορεύει μια νέα πιθανότητα που, αν και ισχύει πραγματικά για τον Χριστό, δεν είναι ακόμα σε ισχύ για όλους.\nΕίναι απαραίτητο για την αγάπη να γίνει νόμος ώστε η μετασυμβαντική οικουμενικότητα της αλήθειας να μπορεί διαρκώς να εγγράφεται στον κόσμο, κινητοποιώντας τα υποκείμενα προς το μονοπάτι της ζωής. Η πίστη είναι η διακηρυγμένη σκέψη μιας εφικτής δύναμης της σκέψης. Δεν είναι όμως ακόμα η ίδια αυτή η δύναμη. Ο Παύλος το θέτει με αποτελεσματικότητα: “πίστις δι’ αγάπης ενεργούμενη”, η πίστη λειτουργεί μόνο μέσω της αγάπης (Γαλ. 5.6).\nΥπό αυτή την οπτική και σε ό,τι αφορά το Χριστιανικό υποκείμενο, η αγάπη προσυπογράφει την επιστροφή ενός νόμου ο οποίος, αν και μη κυριολεκτικός, λειτουργεί όμως ως αρχή και συνέχεια για την υποκειμενική ενέργεια που δημιουργείται από την διακήρυξη πίστης. Για τον νέο άνθρωπο, η αγάπη είναι εκπλήρωση της ρήξης που ο ίδιος κατορθώνει απέναντι στον νόμο· είναι ο νόμος της ρήξης με τον νόμο, ο νόμος της αλήθειας του νόμου. Εννοημένος έτσι, ο νόμος της αγάπης μπορεί ακόμα και να στηριχτεί βάσει της ανάκλησης του περιεχομένου του παλιού νόμου (ο Παύλος δεν χάνει ποτέ ευκαιρία να επεκτείνει τις πολιτκές του συμμαχίες). Το περιεχόμενο αυτό ανάγεται, μέσω της αγάπης, σε ένα απλό απόφθεγμα που δεν πρέπει να χαραχτεί στην πέτρα, με κύρωση την επιστροφή στο θάνατο. Και αυτό γιατί υπακούει απόλυτα στην υποκειμενικοποίηση της πίστης:\nΜην αφήνετε κανένα χρέος σε κανένα, εκτός βέβαια από την αγάπη που την οφείλετε πάντοτε ο ένας στον άλλο. Όποιος αγαπάει τον άλλο έχει τηρήσει το σύνολο των εντολών του Θεού. Γιατί το μη μοιχεύσεις, μη φονεύσεις, μην κλέψεις, μην επιθυμήσεις, κι όλες γενικά οι εντολές συνοψίζονται στην μια ετούτη: Να αγαπήσεις τον πλησίον σου σαν τον εαυτό σου. Η αγάπη σε καμμία περίπτωση δεν κάνει κακό στον άλλο· η αγάπη είναι η τέλεια εκπλήρωση των εντολών του Θεού (Ρωμ. 13.8)\nΤο εδάφιο αυτό εκφράζει την διττή προσπάθεια του Παύλου:\n* Να μειώσει την πολλαπλότητα των νομικών προταγμάτων, γιατί είναι με αυτή την πολλαπλότητα που σχετίζεται η θνησιγενής αυτονομία της επιθυμίας, με τη μορφή του αντικειμένου της. Απαιτείται ένα μοναδικό, καταφατικό και μη αντικειμενικό απόφθεγμα, το οποίο δεν θα ξυπνά το ατελεύτητο της επιθυμίας μέσω της παράβασης της απαγόρευσης.\n* Να διατυπωθεί έτσι το απόφθεγμα ώστε να απαιτεί πίστη για να γίνει κατανοητό.\nΤο “να αγαπάς τον πλησίον σαν τον εαυτό σου” ικανοποιεί και τις δύο προϋποθέσεις (και, επιπρόσθετα, το πρόταγμά του μπορεί να βρεθεί στην Παλαιά Διαθήκη, που είναι για καλό). Αυτό το απλό πρόταγμα δεν περιέχει καμμία απαγόρευση· είναι καθαρή κατάφαση. Και προαπαιτεί πίστη, γιατί πριν την Ανάσταση, το υποκείμενο, έχοντας παραδοθεί στον θάνατο, δεν έχει κανένα λόγο να αγαπά τον εαυτό του.\nΟ Παύλος δεν είναι με κανένα τρόπο ο θεωρητικός της λατρευτικής αγάπης, μέσω της οποίας το υποκείμενο θα ξεχνούσε τον εαυτό του μέσα από την αφοσίωση στον Άλλο. Αυτή η ψευδής αγάπη, η οποία ισχυρίζεται ότι το υποκείμενο εξαλείφεται σε άμεση συνάρτηση με την υπέρβαση του Άλλου, δεν είναι παρά ναρκισιστική υποκρισία. Υπάγεται στην τέταρτη λογοθετική πρακτική, αυτή της προσωποπαγούς, άφατης λέξης. Ο Παύλος γνωρίζει πολύ καλά ότι η αληθινή αγάπη υπάρχει μόνο εφόσον κάποιος μπορεί πρώτα να αγαπήσει τον εαυτό του. Αλλά η σχέση αυτή αγάπης που έχει το υποκείμενο με τον εαυτό του δεν είναι τίποτε άλλο παρά αγάπη της ζώσας αλήθειας που εγκαθιδρύει το υποκείμενο το οποίο την διακηρύσσει. Έτσι, η αγάπη βρίσκεται υπό την εποπτεία του συμβάντος και της υποκειμενικοποίησής του μέσω της πίστης, εφόσον μόνο το συμβάν επιτρέπει στο υποκείμενο να είναι κάτι άλλο από ένα νεκρό Εγώ, το οποίο και είναι αδύνατο να αγαπηθεί.\nΗ νέα πίστη λοιπόν συνίσταται στην χρήση της δύναμης της αγάπης του εαυτού προς την κατεύθυνση των άλλων, της διακήρυξής της προς όλους, με τρόπο που γίνεται εφικτός από την υποκειμενικοποίηση (την πεποίθηση). Η αγάπη είναι αυτό ακριβώς για το οποίο είναι ικανή η πίστη.\nPosted by Αντωνης at 1:56 μ.μ.


Ο άγνωστος Χ στην «ασφαλή ζώνη» της Τουρκίας – Ανάλυση του Θ. Ντόκου στην Ναυτεμπορική : ΕΛΙΑΜΕΠ\nΟ άγνωστος Χ στην «ασφαλή ζώνη» της Τουρκίας – Ανάλυση του Θ. Ντόκου στην Ναυτεμπορική\nΣτο ερώτημα: «Πώς προκύπτει και τι σηματοδοτεί το έμμεσο ‘πράσινο φως’ των ΗΠΑ στη στρατιωτική επιχείρηση της Τουρκίας στη Βόρεια Συρία;» απαντά σε νέα του σύντομη, ανάλυση, στην naftemporiki.gr ο γενικός διευθυντής του ΕΛΙΑΜΕΠ, Δρ Θάνος Ντόκος.\nΌπως αναφέρει ο Δρ Θ.Ντόκος: “Η δημιουργία «ασφαλούς ζώνης» στα τουρκο-συριακά σύνορα αποτελεί τα τελευταία χρόνια διακαή πόθο της Άγκυρας, που θεωρεί ότι έτσι θα βάλει οριστικό τέλος στις προσπάθειες των Κούρδων της Συρίας (YPG) για δημιουργία κουρδικής οντότητας και συνεργασία με τους Κούρδους της Τουρκίας (ΡΚΚ).\nΕπιπλέον, όπως έχει δείξει η εμπειρία από διάφορες συγκρούσεις (Βιετνάμ, Αφγανιστάν, Ιράκ, κ.ά.), η εμπλοκή σε μια χώρα μέσω στρατιωτικών επιχειρήσεων είναι κατά κανόνα συγκριτικά απλούστερη διαδικασία από την απεμπλοκή. Μένει να αποδειχθεί αν η κίνηση της Τουρκίας θα φέρει για εκείνη τα αναμενόμενα αποτελέσματα”.\nTags: Turkey, USA, Τουρκία, ΗΠΑ, Συρία, Nothern Syria


Καλλιμασιά: Ο ΠΕΡΡΙΚΟΣ ΠΟΥ ΕΠΙΜΕΝΟΜΕ ΝΑ ΑΓΝΟΟΥΜΕ\nΚάθε χρόνο στις 4 του Φλεβάρη τα σχολιαρόπαιδα της Καλλιμασιάς μαζεύονται στην προτομή του του Ηρωα και Οραματιστή Κώστα Περρίκου. Μετά την επιμνημόσυνη δέηση, μαζί με την τοπική αρχή καταθέτουν δάφνινο στεφάνι, ο δάσκαλός τους διαβάζει το ιστορικό και τελειώνουν με τον εθνικό ύμνο. Ελάχιστοι, μετρημένοι στα δάκτυλα οι άλλοι που έρχονται στην τελετή.\nΜπορεί να υπάρξει και κάποια αναφορά στον Τύπο. Το ίδιο έγινε και φέτος. Άγνοια που καταπλήσσει, αδιαφορία που εξοργίζει, πρότυπο για τους νέους που δεν προβάλλεται, γιατί μπορεί και να μην συμφέρει. Εμείς επιμένομε να υπενθυμίζομε, εδώ και είκοσι χρόνια, την υποχρέωση των Ταγών να αρθούν κάποτε πάνω από την ασφυκτική καθημερινότητα για να αποδώσουν τα οφειλόμενα. Χωρίς άλλες λέξεις περιοριζόμαστε αυτή τη φορά στο πρωτοσέλιδο της εφημερίδας <ΔΟΞΑ> αρ. φύλ. 16, της 10 Μαρτίου 1943, του παράνομου εντύπου της Οργάνωσής του, που γνωστοποιούσε την εκτέλεση του Κώστα Περρίκου.\nΓραμμένο στην Καλλιμασιά, στις 15 του Φλεβάρη από το Δημ. Μελαχροινούδη\nΚΩΣΤΑΣ ΠΕΡΡΙΚΟΣ [*]\nΣε κλαίει λαός. Πάντα χλωρό να σειέται το χορτάρι,\nΑνάλαφρος ο ύπνος σου. Τα’ Απρίλη τα πουλιά\nσαν του σπιτιού σου να τ’ακούς λογάκια και φιλιά…\n«Δι’ αποφάσεως του παρά τω Γερμανώ Στρατιωτικώ Διοικητή Νοτίου Ελλάδος Στρατοδικείου υπό ημερομηνίαν 31-12-1942 ο Κωσταντίνος Περρίκος, αξιωματικός της Αεροπορίας, γεννηθείς εν Χίω την 23-4-1905 κατεδικάσθη μεταξύ άλλων λόγω απηγορευμένης οπλοφορίας και κατοχής εκρηκτικών υλών, ως και λόγω συντάξεως και διαδόσεως προπαγανδιστικών εντύπων εις θάνατον και 15ετή ειρκτήν.\nΟ καταδικασθείς ήτο είς των ενόχων της δυναμιτιστικής αποπείρας της οδού Πατησίων, ως οργανωτής δε κόμματος εχθρικού προς τον Άξονα προέτρεπεν εις απεργίας και εκδηλώσεις εναντίον των Γερμανών.\nΗ απόφασις εξετελέσθη την 4-2-43 διά τυφεκισμού».\nΜε τα λίγα αυτά ψυχρά και αχρωμάτιστα λόγια αναγγέλθηκε από τις εφημερίδες των Αθηνών η εκτέλεση ενός μεγάλου Έλληνος και ανθρώπου. Κι’ όσοι διάβασαν την είδηση αυτοί άνδρες , γυναίκες και παιδιά, γέροντες και νέοι, άγνωστοι και γνωστοί, συνταράχθηκαν άξαφνα κι’ ανατρίχιασαν για το ανείπωτο κακό. Και έκλαψαν γυναίκες και κορίτσια, μάτωσε των φίλων η καρδιά, δάκρυσαν γέροντες, και τα παιδιά της ΠΕΑΝ ορκίσθηκαν να εκδικηθούνε για το χαμένο τους Αρχηγό. Μια άφραστη λαχτάρα τους συνεπήρε όλους, και η λαχτάρα αυτή έγινε φλόγα για έργα σαν τα δικά Του μεγάλα και ηρωϊκά. Ένας Αυτός είχε κατορθώσει να κάνη ότι δεν μπόρεσαν ούτε να σκεφθούνε άλλοι πολλοί. Γιατί ο Περρίκος ήτανε από εκείνους τους λίγους που δεν φοβούνται τα βάρη οσοδήποτε κι’ αν είνε μεγάλα, δεν δειλιάζζουν μπρος στις ευθύνες, και αντί να κοιμούνται, κουνιούνται και τολμούν. Είχε μέσα του τη φλόγα του ηρωϊσμού και την οργανωτική ικανότητα. Άμα ενοιωθε, πίστευε και πειθόταν πως έπρεπε να γίνη κάτι, το αναλάμβανε ο ίδιος, γιατί θεωρούσε τον εαυτό Του υποχρεωμένο να το κάνη και ποτέ δεν περίμενε πρωτοβουλία από άλλους ή παρότρυνση. Κι’ αφού αποφάσιζε και το αναλάμβανε, δεν σταματούσε πια ούτε μπροστά στο θάνατο. Στη ζωή Του έδωσε πολλές μάχες και είχε κερδίσει όλες μέχρι μιας. Όταν ακόμη στην αρχή του σταδίου Του κακορίζικοι ανθρωπάκοι είχαν νομίσει πως μπορούσαν να τον στερήσουν από τα’ αγαπημένα του φτερά, πολύ γρήγορα τους έδωσε να καταλάβουν ότι μπορούσε να πετάη με φτερά που μόνον ο θάνατος θα μπορούσε να του κόψη οριστικά.\nΉταν δημοσιογράφος, εργάτης, έμπορος, στρατιώτης, ρήτωρ.\nΉταν μεγάλος, απλοϊκός, αγαθός. Μισούσε όλους τους δυνάστες, ξένους και δικούς, αγαπούσε όλους τους εργαζομένους, επροστάτευε τους αδυνάτους. Δεν είχε άλλο σκοπό στη ζωή Του παρά να κάνη το καλό, απόφευγε τις διαφημίσεις, περιφρονούσε το θάνατο, ελάτρευε την Ελλάδα. Όταν έρριχνε ένα σύνθημα μαχητικό, ολόκληρος στρατός από γενναίους συναγωνιστές έτρεχε σιμά Του από κάθε άκρη των Αθηνών: μαθητές άφηναν τα σχολεία τους, εργάτες τα εργοστάσια, υπάλληλοι τα γραφεία για να σκεπαστούνε κάτω από της ψυχής του τα φτερά. Απάνω στον αγώνα ήτανε όσο κανένας ορμητικός, στα αισθήματα έμοιαζε μ’ ένα παιδί, στην αγνότητα με άγιο. Στιγμές λιγοψυχίας θα είχε νοιώσει ίσως κάποτε κι’ Αυτός και λύπη και αηδία για κάποιες μικρότητες που από καιρό προσπαθούσαν να τον σφίξουν από κοντά, αλλά επειδή προέβλεπε πως το έργο Του μπορούσε και τη ζωή Του να πάρη, δεν έβλεπε δυσκολίες, δε γνώριζε εμπόδια και τίποτα δεν μπορούσε να τον σταματήση. Κι’ αν στο δρόμο Του έτυχαν εμπόδια που ζητήσανε και τη ζωή Του, τη ζωή αυτή την έδωσε με χαρά. Πέθανε. Και τον κλαίει σήμερα ολόκληρη η Ελλάς. Προς το παρόν δεν μπορεί να πληροφορηθἠ όλος ο κόσμος τι ήταν και τι έκανε ο Περρίκος για την υπόθεση την εθνική. Θα διαβάση όμως αργότερα τα κατορθώματά του, θ’ ακούη διαρκώς στη ζωή του να μιλούνε γι’ Αυτόν κι’ όταν θα θέλουνε οι ¨Ελληνες να καυχηθούν «Τέτοιους βγάζει ο τόπος μας» θα λένε.\nΚαι τώρα εσείς αγαπημένα παιδιά του Ελληνισμού, είτε στην ΠΕΑΝ ανήκετε, είτς σ’ άλλες οργανώσεις απελευθερωτικές, αν θέλετε να είσθε πράγματι άξια του τίτλου αυτού, αν θέλετε ν’ ανοίξεται με τα δικά σας χέρια ασφάλτινες τις λεωφόρους της νέας ζωής, μη λησμονήτε τη ΖΩΗ Του, τον ενθουσιασμό του δηλαδή και τη δύναμη και την τόλμη, μη λησμονήτε και την Ιδέα και τη Χώρα που για κείνες δούλεψε και πέθανε. Μη λησμονήτε. Γιατί η Ιδέα εκείνη και η Χώρα θέλουν πολλούς ακόμα Ήρωες.\n[*] Χωρίς επέμβαση στο κείμενο.\nΑπό την έκδοση του Συλλόγου «ΦΙΛΟΙ ΤΗΣ Π.Ε.Α.Ν.»\nΠΑΝΕΛΛΗΝΙΟΣ ΕΝΩΣΙΣ ΑΓΩΝΙΖΟΜΕΝΩΝ ΝΕΩΝ Π.Ε.Α.Ν.\nΜΥΣΤΙΚΟΣ ΤΥΠΟΣ ΤΗΣ ΚΑΤΟΧΗΣ\nΕκδόσεις Διογένης-Πέτρος Κουλουφάκος, Αθήνα.


kostas-kazakos Archives - Showbiz.gr | Lifestyle & News Magazine\nAll posts tagged "kostas-kazakos"\nΆγριο ξέσπασμα Καζάκου για Καρέζη: «Έπρεπε να πάω στον τάφο κι εγώ μαζί;»\nΣτην εκπομπή της Όλγας Λαφαζάνη μίλησε ο Κώστας Καζάκος. Ο σπουδαίος ηθοποιός δεν δίστασε να παραδεχτεί ότι δεν βλέπει ποτέ τις ταινίες, στις οποίες είχε συμμετάσχει....\n«Αυτό που κάνουν οι νέοι που φεύγουν από την Ελλάδα είναι προδοσία»!\nΗ δήλωση πασίγνωστου ηθοποιού που θα συζητηθεί… Ο Κώστας Καζάκος μίλησε στην κάμερα του Happy Day για πολλά. Μεταξύ αυτών αναφέρθηκε και στην επί σειρά ετών...


Σπιτι και κηπος: Χρήση της μαγειρικής σόδας\nΑνάμεσα στα οικιακά απορρυπαντικά, τα πιο τοξικά είναι τα καθαριστικά φούρνου, αποχετεύσεων και λεκάνης τουαλέτας. H καυστική σόδα είναι επικίνδυνη για το περιβάλλον και για το χρήστη. Για να καθαρίσετε τις αποχετεύσεις, αντί για καυστική σόδα ρίξτε μισό φλιτζάνι μαγειρική σόδα και μισό φλιτζάνι ξίδι. Η χημική αντίδραση που ακολουθεί διασπά τις λιπαρές ουσίες σε σαπούνι και γλυκερίνη και καθαρίζει τις αποχετεύσεις. Μετά από 15 λεπτά, ρίξτε βραστό νερό για να ξεπλυθούν τα κατάλοιπα (η μέθοδος αυτή χρησιμοποιείται μόνον σε μεταλλικούς σωλήνες. Οι πλαστικοί σωλήνες μπορεί να λιώσουν αν ρίξουμε μεγάλες ποσότητες βραστού νερού. Ακόμη, μη χρησιμοποιείτε αυτή τη μέθοδο αν προηγουμένως έχετε ρίξει εμπορικά παρασκευάσματα απόφραξης, γιατί σε συνδυασμό με το ξίδι δημιουργούνται επικίνδυνες αναθυμιάσεις).\nΧρησιμοποιούμε τη μαγειρική σόδα σαν σκόνη καθαρισμού και την ενισχύουμε αν χρειαστεί, αναμιγνύοντας με ξίδι.\n- Χρησιμοποιείστε σόδα για να μη μυρίζει το ψυγείο: 6 κουταλιές γλυκού σ’ ένα μπωλάκι που το βάζουμε στο ψυγείο. Το αδειάζουμε κάθε 3 μήνες και το ξαναγεμίζουμε.\n- Η σόδα εξαφανίζει τα καμμένα και τα λίπη από τα τηγάνια, κατσαρόλες κτλ. Βάλτε μιά κουταλιά γλυκού σόδα, με λίγο νερό στο σκεύος που έχει καμμένα και λίπη και αφήστε να μουλιάσει.\n- Η σόδα εξαφανίζει τα άλατα απο τις τσαγιέρες, τις καφετιέρες κτλ: Βάλτε 2 κουταλάκια γλυκού γιά κάθε λίτρο χλιαρό νερό και\n- Αφαιρεί τα άλατα στο μπάνιο. Βάλτε στη μπανιέρα 10 κουταλιές σούπας σόδα ( γιά μιά μέτρια μπανιέρα ) γιά να ‘μαλακώσει’ το νερό.\n- Γιά τα χαλιά: Αφαιρεί τις μυρωδιές, τα καθαρίζει και ζωντανεύει τα χρώματα: Ρίχτε σόδα και με μιά βούρτσα, κάντε την να εισχωρήσει ( τρυαφερά όμως ). Αφήστε να δράσει 12 ώρες και μετά χρησιμοποιείστε την ηλεκτρική σκούπα γιά να καθαρίσετε το χαλί σας.\n- Γιά να μη μυρίζει η άμμος που κάνει τις βρωμιές η γάτα: Βάλτε σόδα πριν ρίξετε καινούργια άμμο και ρίξτε κι απο πάνω.\n- Στο αυτοκίνητο: Γιά να ξεμυρίσει το τασάκι και να εξαφανιστούν τυχόν μυρωδιές τσιγάρου. Ρίξτε μπόλικη σόδα μέσα στο τασάκι. Βάζετε καινούργια κάθε φορά που αδειάζετε το τασάκι.\nκαι άλλες χρήσεις της μαγειρικής σόδας\nΈχετε πάντα στην κουζίνα σας ή στο αμάξι σας ένα κουτάκι μαγειρική σόδα. Σε περίπτωση πυρκαγιάς είναι ένας από τους πιό αποτελεσματικούς πυροσβεστήρες.\nΗ σόδα κάνει θαύματα\nΗ μαγειρική σόδα είναι υλικό που χρησιμοποιείται ως υλικό στα φαγητά και τα γλυκά, όμως η χρήση της δεν σταματά εκεί. Λίγες κουταλιές μαγειρικής σόδας μπορούν να διώξουν μακριά τις δυσοσμίες στο χώρο.\n● Αν έχετε γάτα, τότε αντί να καθαρίζετε καθημερινά το χώρο της για να μη μυρίζει άσχημα, μπορείτε να ρίξετε στην άμμο 2-3 κουταλιές της σούπας μαγειρική σόδα. Η άσχημη μυρωδιά θα μειωθεί αισθητά.\n● Εάν τα παπούτσια σας μυρίζουν, τότε η λύση βρίσκεται στη μαγειρική σόδα. Βάλτε μια κουταλιά στο εσωτερικό του παπουτσιού και αφήστε το για λίγες ώρες. Τινάξτε τα υπολείμματα και είστε έτοιμη για να βγείτε.\n● Κάνατε απόψυξη στο ψυγείο; Τότε διαλύστε μια κουταλιά σόδα σε ένα ποτήρι νερό και περάστε το εσωτερικό του. Ό,τι μυρωδιά από τρόφιμα είχε μείνει, θα εξαφανιστεί αμέσως.